Stručna komisija preporučila Pfizer i Modernu umjesto vakcine J&J\nVakcina kompanije J&J odobrena je u SAD u martu 2021.\nKomisija spoljnih savjetnika Centara za kontrolu i prevenciju bolesti u četvrtak je glasala da preporuči Amerikancima da umjesto vakcine Johnson & Johnson (J&J) izaberu jednu od druge dvije vakcine dozvoljene u SAD, zbog rijetkih ali ponekad fatalnih slučajeva krvnih ugrušaka povezanih sa J&J vakcinom.\nSavjetodavni odbor CDC za imunizaciju jednoglasno je glasao za tu preporuku. CDC još nije donio konačnu odluku.\nSlučajevi tromboze sa simptomom trombocitopenije (TTS) koji su obuhvatali krvne ugruške koje prati nizak nivo trombocita, prethodno su prijavljeni kod osoba koje su primile J&J vakcinu. Najviše prijavljenih slučajeva je bilo među ženama mlađim od 50 godina.\nCDC je saopštio da je broj takvih incidenata veći nego što se prvobitno procjenjivalo, i kod muškaraca i žena. Najmanje devet osoba je preminulo zbog krvnih ugrušaka u SAD.\nČlanovi komisije su takođe zaključili da je vakcina J&J manje efikasna u sprječavanju Covida 19 od druge dvije dozvoljene vakcine.\nU svojoj prezentaciji pred odborom, glavna naučnica kompanije J&J zadužena za razvoj vakcina navela je da ta vakcina proizvodi snažan i dugotrajan imunološki odgovor organizma poslije samo jedne doze.\n„U okolnostima kada se mnogi ljudi ne vrate po drugu dozu ili 'booster', trajnost vakcine Johnson & Johnson u jednoj dozi, kao primarnog režima mogla bi da predstavlja ključnu razliku u spašavanju života u SAD i širom svijeta”, rekla je predstavnica kompanije, doktorica Penny Heaton. \nVakcina J&J koristi tehnologiju zasnovanu na modifikovanoj verziji adenovirusa da bi pokrenula imunitet kod primalaca, dok druge dvije dozvoljene vakcine koriste tehnologiju takozvane „glasničke” RNK.\nVakcina J&J u jednoj dozi dozvoljena je za hitnu upotrebu u martu. U aprilu, američki regulatori su zaustavili na deset dana podjelu te vakcine kako bi istražili slučajeve krvnih ugrušaka.\nJedan naučnik CDC-a izjavio je u četvrtak da se broj smrtnih slučajeva od TTS-a nije smanjio poslije pauze u aprilu.\nZnačajno manji broj Amerikanaca je primio vakcinu J&J nego druge dvije vakcine. Od više od 200 miliona potpuno vakcinisanih osoba u SAD, oko 16 miliona je dobilo vakcinu J&J, prema podacima CDC-a.


Šef Misije OEBS-a na Kosovu pozdravlja preporuke Skupštine o javnom servisu | OSCE\nPočetna strana Novosti Vest i saopštenja Šef Misije OEBS-a na Kosovu pozdravlja preporuke Skupštine o javnom servisu\nŠef Misije OEBS-a na Kosovu pozdravlja preporuke Skupštine o javnom servisu\nPRIŠTINA 2 april 2015\nPRIŠTINA, 2. april 2015. godine – Šef Misije OEBS-a na Kosovu, ambasador Jean-Claude Schlumberger, pozdravio je preporuke koje je Skupština Kosova donela danas o javnom servisu, Radio-televiziji Kosova (RTK).\n„Pohvaljujem Skupštinu zbog preduzetih radnji da proveri rad i finansije javnog servisa. Odgovornost je Skupštine kao glavne nadzorne institucije na Kosovu da odgovori na zabrinutosti koje su u vezi RTK-a iznete tokom poslednjih nekoliko nedelja,“ – istakao je Schlumberger. „Očekujem da će relevantni akteri brzo da reaguju i odgovore na preporuke Skupštine. Uređivačka nezavisnost i odgovarajuće rukovođenje ključni su preduslovi za funkcionalan i kredibilan javni servis.“\nPreporuke dolaze nakon zabrinutosti koje su nedavno izneli grupa urednika i sindikat RTK-a, kao i nekoliko političkih predstavnika, a u pogledu uređivačke politike i opšteg rukovođenja javnim servisom.


PREMIJERNO PRIKAZAN DOKUMENTARNI FILM "BOSANSKI ŽENSKI MUSLIMANSKI OBREDI – UČENJE, RECITIRANJE I PODUČAVANJE U SARAJEVU"\nVideo zapis sa projekcije Dokumentarnog film o muslimanskim obredima bosanskih žena\npod nazivom "Bosanski ženski muslimanski obredi – učenje, recitiranje i podučavanje u Sarajevu"\nDokumentarni film o muslimanskim obredima bosanskih žena pod nazivom "Bosanski ženski muslimanski obredi – učenje, recitiranje i podučavanje u Sarajevu" premijerno je prikazan (SARAJEVO, 08. juli 2016) u prepunoj sali Bošnjačkog instituta u Sarajevu u organizaciji TPO Fondacije. Film autorica doc. dr. Zilke Spahić Šiljak i prof. dr. Catharine Raudvere, nastao je u produkciji Copenhagen Univerziteta i uz pomoć Carslberg fondacije, govori o damama sarajevske mevludske tradicije kao što su bula Ramiza Šećerović, bula Enisa Meštrovac a posebno ističe rad hadži Aiša hanume Fočakovke i Medihi hanumi Silajdžić koje više od četrdeset godina predvode obrede mevluda i tevhida i danas su jedine dvije žene sa završenom Medresom iz 1948. godine.\nZahvaljujući se prisutnoj publici na dolasku, autorica prof.dr. Catharine Raudvere istakla je da je snimanje filma bilo jedno dugo putovanje. "Veoma sam zahvalna što vam večeras možemo predstaviti naš film. U ovom procesu smo imali priliku upoznati zaista divne dame koje su sa nama nesebično podijelile svoje priče i iskustva. Mislim da ovaj film prikazuje jednu drugu stranu islama za razliku od percepcije zapadnogsvijeta", navela je Raudvere, te se posebno zahvalila Copenhagen univerzitetu i Carlsberg fondaciji na podršci.\nNaglašavajući da film prije svega ima obrazovni smisao, autorica doc.dr. Zilka Spahić Šiljak rekla je da se nada da će film primarno pogledati mladi ljudi iz BiH i inostranstva. "Ovaj film je jedno veliko svjedočanstvo o formalnom i neformalnom obrazovnju muslimanki u Bosni i Hercegovini. Ono nam donosi priču o tome kako su se sačuvali naši običaji i tradicija. Zbog toga se najviše nadam da će film pogledati i naši mladi ljudi", istakla je Spahić Šiljak.\nFilm, te sva prikupljena građa, dokumenti i preko 30 sati video materijala, će nakon ove premijere biti dostupna na zvaničnoj web stranici Copenhagen Univerziteta i u arhivskoj građi Bošnjačkog instituta – Fondaciji Adila Zulfikarpašića, na raspolaganju budućim istraživačima.\nVideo zapis sa projekcije filma mozete pogledati i direktno na linku:


Slovenija nastavlja ublažavanje mjera: U "žutim" regionima dozvoljen rad ugostiteljskim objektima | BL Portal\nSlovenija nastavlja ublažavanje mjera: U “žutim” regionima dozvoljen rad ugostiteljskim objektima\n3. Maja 2021. 11:45\nVojin iz Srpca udovoljio željama supruge: Pogledajte njegovu rotirajuću kuću VIDEO\nVaskršnji koncert u Hramu Svetog Save: Nastupaće i hor Srpskog pjevačkog društva “Jedinstvo”


Zamajac TDI za Volkswagen Golf 6 | Auto delovi | Polovni Automobili\nBroj oglasa: 14923755\nNovi fiksni i plivajući zamajaci, sa setovima kvačila za Golf 6. Brendovi u ponudi Luk (original prva ugradnja sa VW znakom), Sachs (original prva ugradnja sa VW znakom), Valeo, Westlake Belgija i National Engleska. U ponudi modeli za sledeće motore sa manuelnim i DSG menjačima:\n•\t2.0 TDI – 81 i 103 kW.\nMotor i mehanički delovi za Volkswagen Golf 6


Vesti Autor:Beta, Happy TV28. apr. 202109:293 komentara\nPredsednik Skupštine Srbije Ivica Dačić povodom današnjeg konsultativnog sastanka u okviru međustranačkog dijaloga o poboljšanju izbornih uslova uz posredovanje Evropskog parlamenta rekao je da razgovori neće početi pre juna.\nDačić je gostujući na televiziji Hepi rekao da će 7. maja biti informisan o prvoj rundi razgovora, ističući da je „pozvano 26 stranaka i gotovo sve će se odazvati“.\nPonovio je da će danas razgovarati sa pedstavnicima vlasti i dela opozicije koji je odbio posredovanje Evropskog parlamenta.\n„Ovaj dijalog gde učestvuje EU sada je diktiran dinamikom koja dolazi od strane Evropskog parlamenta. Pre juna sigurno nećemo imati početak tog dijaloga, čak ga neki od njih najavljuju i u septembru“, naveo je.\nRekao je da platformu za razgovore Narodnoj skupštini nisu poslali samo predsednik Stranke slobode i pravde (SSP) Dragan Djilas i predsednik Narodne stranke Vuk Jeremić.\n„Ne mogu unapred da znam kakve ko ima ambicije. Oni sada već analiziraju da li će da učestvuju ili da bojkotuju izbore“, kazao je Dačić.\nGovoreći o optužbama na račun Dragana Markovića Palme za podvođenje devojčica i žena, Dačić je ocenio da je davanje izjave u jagodinskoj policiji potpredsednice SSP Marinike Tepić o tom slučaju, pretvoreno u politički skup.\ndijalog vlasti i opozicijeIvica Dačićmeđustranački dijalog


B92\t18.10.2018 08:50\nIako je Volkswagenov Golf odavno dobio te jedinice, u redizajniranoj Octaviji su tek sada zamenjeni 1,4 i 1,8-litarski TSI sa 1,5 i 2,0 TSI agregatima.\nNovi 1,5 TSI raspolaže sa 150 KS i 250 Nm kao i jedinica koju je zamenio, ali sa sistemom gašenja cilindara i novom turbinom što bi trebalo da poveća ekonomičnost.\nS druge strane, umesto 1,8 uveden je veći 2,0 TSI agregat sa 190 KS i 320 Nm čija bi prosečna potrošnja prema WLTP normama trebalo da iznosi oko 6 l/100 km.\nOctavija sa novom 2,0-litarskom jedinicom ubrzava 0-100 km/h za 7,3 sekundi, što je brže od Octavije RS TDI koja se više ne proizvodi.\nŠkoda u Octaviji i dalje nudi ulazne verzije sa 1,0-litarski trocilindarskim TSI tubrobenzincem i 1,6-litarskim TDI turbodizelom koji raspolažu sa po 115 KS upareni sa sedmostepenim DSG automatikom sa dvostrukim kvačilom.\nŠto se tiče cena, iako ima sjajne performanse, 2,0-litarski TSI je 2.400 evra skuplji od 1,5-litarske jedinice.\nŠkoda je, inače, na nedavno završenom Auto-salonu u Parizu predstavila verovatno najekonimičniju verziju Octavije, sa 1,5-litarskom TGI gasnom jedinicom.


U trci za Telekom i Rusi i Turci\nTurski operater Turksel i ruski Vimpelkom zainteresovani su za kupovinu Telekoma Srbija, čime se lista potencijalnih kupaca proširila na sedam.\nDokumentaciju su za sada otkupili Dojče telekom, Frans telekom, Telekom Austrija i egipatski Veder investments, vlasnik Oraskoma.\nDanas će najverovatnije to učiniti Turci i Rusi, dok se meksički „Amerika movil", najbogatijeg čoveka na svetu Karlosa Slima, posle početnog interesovanja još nije izjasnio. Rok za otkup tenderske dokumentacije ističe sutra.\nMinistarka telekomunikacija Jasna Matić potvrdila je da su za Telekom zainteresovane još dve kompanije ne navodeći imena. Matićeva je ponovila i da će uz 51 odsto akcija Telekoma kupcu pripasti i kompletna infrastruktura.\nVimpelkom je jedna od najvećih ruskih kompanija, čiji je osnivač Dmitrij Zimin, bivši stručnjak za razvoj antibalističkih raketa. Turksel je jedan od najvećih evropskih operatera i jedina turska kompanija čije su akcije kotirane na berzi u Njujorku.\n"Odluka da se proda i infrastruktura bazirana je pre svega na činjenici da je ta infrastruktura već jednom prodata 1998. godine kada je Telekom privatizovan i na taj način je i vođena u knjigama preduzeća", kazala je ona.\nMinistarstvo finansija Srbije objavilo je 20. oktobra tender za prodaju 51 odsto akcija Telekoma Srbija, čija je ukupna vrednost procenjena na 2,43 milijarde evra, ali je odlučeno da minimalna cena za prodaju ponuđenih akcija bude 1,4 miliona evra.\nKompanija Telekom Srbija imala je profit od 13,3 milijarde dinara u 2009. godini po čemu je bila kompanija sa najvećom neto dobiti na srpskom tržištu. U vlasništvu Telekoma su telekomunikacione kompanije M-tel u Crnoj Gori i Telekom Srpske u Bosni i Hercegovini.\nIkea: Četiri šoping centra u Srbiji\nŠvedska kompanija Ikea zainteresovana je da otvori četiri velika šoping centra u Srbiji i na toj investiciji se intenzivno radi.\nŠef ekonomsko-trgovinskog odeljenja Ambasade Švedske u Srbiji Dimitrije Ivanović kaže da Ikea planira da otvori dva šoping centra u Beogradu i po jedan u Novom Sadu i u Nišu.\nU svaki od njih trebalo bi da bude uloženo 200 miliona evra i zaposleno od 1.500 do 2.000 radnika, naveo je Ivanović.\nIvanović je dodao je da je fabrika švedske kompanije Tetra-pak u Gornjem Milanovcu najbolja od sve 44 fabrike širom sveta i podsetio na značajne švedske investicije u Srbiji, poput kompanija Huskvarna, Erikson, Volvo, Elektroluks, Astra Zeneka.\nBeograd: Do 2014. gotova tri mosta\nGradonačelnik Beograda Dragan Đilas kaže da će do kraja iduće godine biti završen most preko reke Save, iznad Ade Ciganlije.\nĐilas je kazao je da vreme ide na ruku graditeljima i dodao da su počeli pripremni radovi za petlju na desnoj, beogradskoj obali Save, u Radničkoj ulici.\nDanas je, inače, na pilon postavljen poslednji 39. betonski segment čime je dostignuta visina od 175 metara. Poslednjih 25 metara pilona biće konstrukcija od nerđajućeg čelika.\n"Sjajno je što američki dokumentarni TV kanal Diskaveri snima film o našem mostu, sjajno je što je ovo most kojim ćemo moći da se ponosimo u Evropi, a najbolje je što će smanjiti gužvu na ostalim mostovima", kazao je Đilas.\nOd decembra 2008. godine do sada je izgrađeno više od 400 metara konstrukcije mosta, a sa pilonom od 200 metara i glavnim rasponom od 376 metara, most će predstavljati jedno od najvažnijih obeležja grada. Most je ukupne dužine 969 metara, širine 45 metara, sa šest saobraćajnih traka, dva koloseka za šinski saobraćaj i dve pešačko-biciklističke staze.\nPredsednik Skupštine Grada Aleksandar Antić je kazao da je most uspeh svih, te i predstavnika opozicije koji su ga "nekada i kritikovali, i to bez ikakve argumentacije".\nAntić je pozvao sve da podrže ovaj projekat jer njime, kako je kazao, treba da se ponose "svi Beograđani - vlast ali i opozicija koja je u nekim delovima bila deo projekta".\nGovoreći o mostu preko Dunava, Borča-Zemun, gradonačelnik Đilas je kazao da je završen idejni projekat i da predstoje pripremni radovi na gradalištima i eksproprijacija, a iseljavanje stanovnika u tim zonama treba da počne naredne godine.\nĐilas je kazao da je realno da izgradnja tog mosta počne na proleće, najverovatnije u maju iduće godine.\n"Ako sve bude išlo kako treba, taj most će biti završen do 2014. godine", kazao je Đilas i dodao da bi do tada trebalo da bude završen i most preko Save u Obrenovcu, čija je izgradnja počela pre dvadesetak godina.\nPrimena sporazuma sa EFTA od 2011.\nPuna primena Sporazuma o slobodnoj trgovini Srbije sa zemljama EFTA trebalo bi da počne 2011. godine, pošto ga ratifikuju parlamenti Norveške i Islanda.\nSporazum su za sada ratifikovali Švajcarska i Lihtenštajn, saopšteno je u Privrednoj komori Srbije (PKS).\nPomoćnik ministra ekonomije Srbije Bojana Todorović kazala je da bi sporazum zemljama EFTA trebalo da dovede do povećanja robne razmene i stranih ulaganja iz zemalja članica u Srbiju, ali i da stvori mogućnost da se zajedno ulaže na treća tržišta.\nOna je navela da sporazum, potpisan u decembru 2009. godine, podrazumeva liberalizaciju trgovine industrijskim i poljoprivrednim proizvodima, bavi se zaštitom intelektualne svojine, ulaganjima i javnim nabavkama, ali ne obuhvata trgovinu uslugama.\nOd početka primene sporazuma industrijska roba iz Srbije će se izvoziti u EFTA bez carina, dok će se carina za uvoz industrijske robe iz tih zemlja u Srbiju ukidati postepeno do 2014. godine.\nPrema njenim rečima, od 2005. do sada zemlje EFTA su u Srbiju uložila dve milijarde evra, a najveća su bila norveškog Telenora, islandski Aktavis i švajcarski Holcim.\nEFTA je 10. najveći trgovac na svetu po robnoj razmeni, a u sektoru usluga na petom mestu. Prema podacima PKS, za devet meseci ove godine ukupna robna razmena zemalja EFTA sa Srbijom bila je 215,6 miliona dolara, dok je u isto vreme lane iznosila 271,8 miliona dolara.\nReč je o potencijalnom tržištu od 13 miliona stanovnika i zemljama koje su lideri po ostvarenom bruto domaćem proizvodu (BDP) od 36.000 do 50.000 dolara po glavi stanovnika.\nRadnici Zastave na prekvalifikaciji\nRadnici Zastavine fabrike automobila koji nisu prešli u kompaniju Fijat automobili Srbija pohađaće obuke za prekvalifikaciju ili stručno usavršavanje.\nPredsednik sindikata Zastava automobila Zoran Mihajlović kaže da je obuku već počela grupa od 50 radnika sa trećim i četvrtim stepenom stručne spreme kako bi povećali svoje šanse da sačuvaju radna mesta ili se zaposle u nekoj od novih firmi u automobilskoj industriji.\nPrema rečima Mihajlovića, prekvalifikaciju ili stručno usavršavanje trebalo bi u narednoj godini da prođe između 700 i 1.000 radnika od ukupno 1.500 koliko je ostalo u Zastavinoj fabrici automobila.\n"Cilj obuke za prekvalifikaciju ili stručno usvršavanje je da radnici koji imaju dosta godina radnog staža steknu dodatna znanja", rekao je direktor grupe Zastava vozila Zoran Radojević.\nOn je naveo da će obukom kasnije biti obuhvaćeni i visokostručni kadrovi za sticanje znanja o savremenim tehnologijama u oblasti održavanja i informatike. Realizaciju obuke finansira Ministratsvo rada i socijalne politike Srbije.\nZastavini radnici koji nisu prešli u Fijat automobile ove godine su u više navrata organizovali proteste zbog smanjenja zarada.\nViše struje iz Bajine Bašte\nZa mesec dana rada, posle revitalizacije, prvi agregat je proizveo dodatne energije vredne oko 600.000 evra\nZa mesec dana zaradili 600 000 evra Foto A. VasiljevićPrvi agregat hidroelektrane „Bajina Bašta”, koji je posle revitalizacije pušten u rad 3. novembra, elektroenergetskom sistemu EPS-a predao je prošlog meseca 12,1 miliona kilovat-sati više nego što je mogao da proizvede pre njegove obnove.\n– Ako proizvodnju revitalizovanog agregata kome smo povećali snagu, poredimo sa proizvodnjom agregata tri i četiri, koji su na mreži, budući da je agregat dva demontiran radi revitalizacije, brojke će jasno pokazati koliko je povećana efikasnost i koliko se isplate ovakvi zahvati, objašnjava Mijodrag Čitaković, direktor PD „Drinsko-limske HE”.\nUkupno za mesec dana rada posle revitalizacije prvi agregat je proizveo 59,158 miliona kilovat-sati, što je 12,150 miliona kilovat-sati ili 12,6 odsto više nego što su postigli treći ili četvrti agregat. Ako bi se ova dodatna proizvodnja iskazivala finansijski, agregat jedan je, zahvaljujući obavljenoj revitalizaciji, proizveo energiju u vrednosti od oko 600.000 evra. Pri tome se polazi od pet evrocenti kao prosečne cene kilovat-sata na tržištu u ovom periodu.\nČitaković ističe da se efikasnost rada jednog agregata uvek meri u datim uslovima pod kojima rade i ostale mašine, naročito prema dotoku vode, koji je u novembru bio iznad proseka.\nPrilikom revitalizacije agregatu jedan u hidroelektrani „Bajina Bašta” snaga je uvećana za 13 megavata. Planirano je da se u narednim revitalizacijama isto toliko uveća snaga svakog od preostala tri agregata. Kada se ovaj veliki posao završi na sva četiri agregata, HE „Bajina Bašta” imaće, umesto instalisanih 368 megavata, za 52 megavata veću snagu, pa će prosečna godišnja proizvodnja biti za 40 miliona kilovat-sati veća nego pre revitalizacije.\n– Ovi pokazatelji najrečitije govore o energetskoj efikasnosti koja se postiže obnovom „Bajine Bašte”, u koju će ukupno biti uloženo 75 miliona evra. Od toga, EPS iz sopstvenih sredstava obezbeđuje 45 miliona, a ostatak kreditom od nemačke KfW banke. Poseban efekat na elektroenergetsku stabilnost EPS-a i Srbije obezbeđuje se i time što se radni vek ove elektrane produžava za 30 do 40 godina – naglašava Čitaković.\nOpštinama više novca iz republičke kase\nPredlog zakona o budžetu za 2001. godinu iduće nedelje na sednici vlade. – Upitnik za kandidaturu projekata koji bi bili finansirani iz fondova EU od 160 opština popunilo samo 15\nMinistri na jučerašnjem skupu u Centru „Sava”Najsiromašnijim opštinama bi iz republičkog budžeta trebalo u sledećoj godini prebaciti bar onoliko para koliko su dobijale pre krize. Potom treba vratiti imovinu lokalnim samoupravama i povećati im nadležnosti, a za uzvrat zahtevati veću odgovornost. Na ovim zahtevima insistirala je većina učesnika jučerašnjeg „Dana lokalne samouprave u Srbiji”.\nDiana Dragutinović, ministarka finansija, najavila je da će transferi iz centralne kase u 2011. godini biti veći oko 25 odsto u odnosu na ovu godinu. Predlog zakona o budžetu, prema njenim rečima, treba da se nađu sledeće nedelje na sednici vlade.\nPrema oceni Božidara Đelića, potpredsednika vlade, opštine i gradovi ne koriste dovoljno mogućnosti koje im se pružaju bez obzira na smanjene transfere iz centralne kase i umanjene lokalne prihode. Iz njegovog kabineta im je nedavno poslat upitnik za kandidaturu projekata koji bi bili finansirani iz IPA fondova (pretpristupne pomoći Evropske unije). Od 160 poslatih upitnika, odgovori su stigli samo iz 15 opština. Đelić im je predočio da ako u narednih pet do 10 dana, ne budu predložile projekte računaće se da opštine nisu ni zainteresovane za novac iz evropskih fondova.\nKada je reč o transferu para iz republičke kase za sledeću godinu, Đelić smatra da svim opštinama bez izuzetka treba proporcionalno dati onoliko novca koliko im i zakonom pripada, ali da bi u tom slučaju pojedina ministarstva morala da se odreknu svojih apetita za budžet u 2011. godini. Sa druge strane, potpredsednik vlade Mlađan Dinkić je preporučio da u zakonu o finansiranju lokalnih samouprava treba preispitati kriterijume dodele sredstava i ponovio stav da transfere nerazvijenim opštinama treba vratiti na nivo pre krize. Kroz sistem transfera treba ispraviti neravnomernosti na lokalu, rekao je Dinkić i naglasio da će se jedino na taj način stimulisati konkurencija opština za privlačenje stranih direktnih investicija. On je ocenio da je za ovo potrebna politička volja za koju se „zna da izvire iz baze”.\n– U budžetu za 2011. predviđeno je da transfer bude veći za 30 odsto. Ali to ipak neće biti isto kao i pre krize – rekao je Dinkić.\nMinistar ekonomije predlaže povećanje lokalnih prihoda tako što bi drugačije bili preraspodeljeni porezi na plate. Umesto dosadašnjih 40 odsto, koji od te dažbine ide u lokalni budžet, on je za slovački model prema kome u republičku kasu odlazi 10 odsto, a ostatak opštini.\nDinkić ukazuje da je potrebno da vlada posebnom uredbom limitira lokalne takse, jer se njihovo uvećanje, kao posledica smanjenih transfera, pokazala kao kontraproduktivna.\nDa bi skrenuo pažnju na nesrazmeru koja vlada među gradovima kada je reč o firmarinama, ministar ekonomije naveo je da u Leskovcu ona dostiže 1,5 miliona dinara, u Vranju 1,8 miliona dinara, dok je u Šapcu 200.000 dinara, a u Kragujevcu 300.000 dinara.\n– Nema nikakve bojazni u davanju većih ovlašćenja lokalnoj samoupravi, jer će vraćanjem sredstava, ali i mogućnosti lokalnih samouprava da raspolažu svojom imovinom omogućiti da se lakše rešavaju životni problemi građana. Ne treba se plašiti od vraćanja imovine ni lokalnim samoupravama, ni pokrajini Vojvodini, niti budućim regionima – naveo je Dinkić.\nStav Ministarstva za državnu upravu i lokalnu samoupravu, kako je rekao ministar Milan Marković, jeste da se siromašnim lokalnim samoupravama transferi sledeće godine vrate u punom iznosu od pre dve godine. On je naglasio da je administrativni kapacitet lokalnih samouprava izuzetno loš i dodao da sistemskog razvoja nema ukoliko se ne reši pitanje statusa za zaposlene i obezbede veće plate u lokalnim samoupravama.\n– Srbija treba da unapredi zakonski okvir za decentralizaciju i omogući veću nadležnost lokalnim samoupravama – preporuka je Vensana Dežera, šefa delegacije EU u Srbiji.\nMatićeva: Prodaje se i infrastruktura uz Telekom Srbije\nKRUŠEVAC – Ministarka za telekomunikacije Srbije Jasna Matić izjavila je da je u prodaju 51 odsto akcija Telekoma Srbije uključena i prodaja infrastrukture.\n„Odluka da se proda i infrastruktura Telekoma bazirana je pre svega na činjenici da je ta infrastruktura već jednom prodata 1998. godine kada je Telekom privatizovan i na taj način je i vođena u knjigama preduzeća”, kazala je ona novinarima u Kruševcu.\nMatićeva je precizirala da je sada grčki OTE, koji ima 20 odsto akcija Telekoma Srbije, manjinski vlasnik telekomunikacione infrastrukture te kompanije.\nMinistarka za telekomunikacije Srbije kazala i da su još dve velike svetske telekomunikaciona kompanije zainteresovane za kupovinu Telekoma Srbije, ali nije navela o kojim kompanijama je reč.\n„Broj zainteresovanih za Telekom danas bi trebalo da bude povećan na sedam. To jeste dosta visok nivo interesovanja koji bi trebalo da garantuje da će taj proces (prodaje) biti konkurentan”, kazala je Matićeva.\nVlada Srbije, istakla je, donela je odluku da se državni udeo u Telekomu ponudi na prodaju strateškom partneru, što znači velikom telekomunikacionom operatoru, ne nekom investicionom fondu i do sada je bilo pet zainteresovanih.\nInteresovanje za kupovinu 51 odsto akcija Telekoma Srbije do sada su iskazali Dojče telekom, Frans telekom, Telekoma Austrija, Amerika movil i Veder investments.\nMatićeva je ocenila da će sedam zainteresovanih doprineti da se ostvari dobra tržišna cena i da će država dobiti dobrog strateškog investitora koji investirati, podići nivo kvaliteta usluga i građanima i privredi omogućiti elektronske komunikacije kakve imaju u Evropi.\nNovim Zakonom o elektronskim komunikacijama donetim u junu, istakla je, stvorili su se uslovi koji bi trebalo da garantuju ravnopravne uslove rada na tržištu za sve operatere, bez obzira na to da li imaju infrastrukturu ili nemaju.\n„To je uobičajena praksa u zemljama Evropske unije na osnovu čijih iskustava smo i napravili zakon u Srbiji, a postoje i brojni mehanizmi koji obezbeđuju jednu pravičnu tržišnu utakmicu”, naglasila je Matićeva.\nRok za otkup tenderske dokumentacije produžen je do 10. decembra, ponude će moći da se dostave do 21. februara 2011, a očekuje se da će aukcijska prodaja većinskog paketa akcija Telekoma Srbija biti organizovana krajem februara iduće godine.\nKompanija Telekom Srbije imala je profit od 13,3 milijarde dinara u 2009. godini i prema tome bila kompanija sa najvećom neto dobiti na srpskom tržištu.\nSavetnik za prodaju Telekoma Srbije procenio je vrednost te kompanije na 2,4 milijarde evra.\nOd Nove godine u Srbiji će se prodavati samo derivati evropskog kvaliteta, ali niko ne zna da li će biti jevtiniji\nNova pravila za sve, samo cena nepoznata Foto BetaOd 1. januara naredne godine, od kada bi u Srbiju trebalo slobodno da se uvozi gorivo, cene na pumpama formiraće se po novoj uredbi koja prati najviše cene derivata, a ne cenu sirove nafte na svetskoj berzi, rekla je juče na okruglom stolu o liberalizaciji tržišta naftnih derivata Aleksandra Babić iz Ministarstva energetike.\nSlaviša Petković, iz tržišne inspekcije Ministarstva trgovine, istakao je da su inspektori spremni da uz pomoć carine, Ministarstva energetike i Ministarstva unutrašnjih poslova promet derivata održe pod kontrolom. On kaže da propisi Evropske unije nalažu markiranje goriva, što će se odnositi na uvoz ulja za loženje u Srbiju budući da se ta vrsta goriva najčešće nedozvoljeno meša i prodaje kao dizel, čime bi se sprečio šverc goriva.\nUpitan do kada će se u Srbiji još prodavati D2, Petković je rekao da će završno sa modernizacijom rafinerija prestati i njegova proizvodnja, dakle od 1. 1. 2013. ovaj derivat se više neće točiti na pumpama.


Jedan od najzdravijih dijelova prerađivačke industrije kod nas – drvna industrija, našla se u vrijeme pandemije pred velikim izazovom. Iako je kriza opasnost za sve, za drvoprerađivače kreirala je šansu za razvoj i tehnološki napredak.\nJedina bijeljinska kompanija koja se bavi proizvodnjom montažnih kuća, uspjela je da u godini pandemije poveća prodaju i otvori nova tržišta.\n“Prodali smo robe više nego što smo mogli da zamislimo. Ono što hoću da istaknem je da je ‘Steko centar’ ove godine imao proizvodnju veću za 53-54 odsto, što je nevjerovatno pod kakvim smo uslovima radili. Sada se pokrenulo tržište Austrije, Slovenije, Hrvatska se otvorila nevjerovatno, otvorila se Holandija kao jedno novo tržište”, navodi Milenko Stevanović, vlasnik firme “Steko centar” Bijeljina.\nPočetkom marta, prodat će i prvu kuću na tržištu Sjedinjenih Američkih Država, a uspjeli su da zaposle i nove radnike.\n“’Steko centar’ je uspio da dogovori proizvodnju za šest mjeseci naredne godine. Uspio je da zadrži broj radnika od prošle godine i imali smo priliku da zapošljavamo nove radnike. Broj se povećao”, navodi Stevanović.\nU Privrednoj komori RS ističu da je ovo bila dobra godina za drvoprerađivače i dodaju da je najveći problem u ovom sektoru bio nedostatak radne snage.\n“Oni, prema informacijama koje mi imamo, nisu imali nekih velikih problema, odnosno raskida ugovora. Oni koji su bili zaključeni prije početka pandemije, gotovo su normalno radili. U zadnje vrijeme pojavio se problem nedostatka radne snage – da se ispoštuju ugovori koji su sklopljeni sa ino-partnerima”, kaže Anto Gajić, predsjednik Područne privredne komore Bijeljina.\n“Moram reći da su najznačajnija izvozna tržišta zemlje Evropske unije, izvoz u Njemačku je porastao, u Holandiju, u Poljsku za 25 odsto i dalje, da ne nabrajam, Švicarsku, Češku, Dansku, Tursku… porastao je izvoz u odnosu na isti period prošle godine”, istaknula je Selma Bašagić, sekretar Asocijacije drvne industrije i šumarstva Vanjskotrgovinske komore BiH.\nOznačeno “Steko centar” BijeljinArhitekturaBijeljinaDrvna industrijaIstaknutoMilenko StevanovićMontažne kuće\nSjajno pojačanje stiže Zmajevima: Pričao sam sa Prosinečkim, ganjam sad papire!\n“Ovo ne radimo. Ne radimo ni ovo”: Kolaps bh. zdravstva, pacijenti se sami moraju snaći\nSIN RATNOG ZLOČINCA ARKANA: Osjećam se kao ubica!


SPUT: Na Univerzitetu u Tuzli se uvodi informacioni studentski servis – STUDOMAT.ba\nŠta je menstrualno siromaštvo i zašto o ovoj temi treba...\nHoće li studenti u Tuzli izaći na najavljene proteste 2....\nSPUT najavio online način prijavljivanja ispita u Tuzli od aprilskog ispitnog roka.\nTuzlanski univerzitet najveći je univerzitet u BiH koji nema regulisano online prijavljivanje ispita, zbog čega studenti i dalje plaćaju 0,50 KM jednu prijavu, čekajući u dugim redovima ispred Skriptarnice.\nIako je na sjednici Skupštine TK inicijativa za uvođenje elektronske prijave ispita na Univerzitetu u Tuzli odbijena, na web stranici Studentskog parlamenta Univerziteta u Tuzli objavljena je obavijest studentima u kojoj se navodi da će ipak doći do uvođenja Informacionog studentskog servisa (ISS).\nISS bi riješio problem prijave ispita, online predavanja zahtjeva za uvjerenja sa studentske službe, praćenja rezultata i jedinstveno mjesto za sve informacije vezane za studente.\nU nastavku pročitajte obavijest koja je objavljena na zvaničnoj web stranici SPUT-a:\nS obzirom da se u javnosti iznova pojavljuju dezinformacije vezano za online prijavljivanje ispita i uvođenje Informacionog studentskog servisa (ISS) na Univerzitetu u Tuzli, dužni smo reagovati, te vas izvijestiti sa tačnim i provjerenim informacijama.\nNa danas održanoj sjednici Senata UNTZ na novi pisani zahtjev i upit Studentskog parlamenta UNTZ na ovu temu, menadžment Univerziteta u Tuzli je informisao članove Senata UNTZ da će platforma za online prijavu ispita krenuti sa radom već od aprilskog roka, odnosno ista će krenuti sa probnim radom već sredinom mjeseca marta.\nPredstavnici Studentskog parlamenta UNTZ već su ranije učestvovali na dva radna sastanka na ovu temu, gdje je posljednji održan 15.01.2021. godine, na kojem je nakon različitih idejnih rješenja zajednički donesena odluka da tehnička služba odabrano rješenje može realizovati do 15. marta tekuće godine, što se izjavom na današnjoj sjednici Senata UNTZ jasno pokazuje i argumentovano dokazuje da će realizacija online prijave ispita biti gotova u datom terminu.\nOvu priliku koristimo da se zahvalimo svim akterima koji su na bilo koji način pokušali podržati raniju inicijativu SPUT-a, pa i onima koji su je pokušali prisvojiti. Cilj je isti, ISS za studente Univerziteta u Tuzli. Međutim, teško je ne primjetiti pokušaj surovog uplitanja politike na autonomiju Univerziteta, posebno nakon što je isti problem aktueliziran u zadnje dvije godine te kada je doveden pred samu realiziciju u korist studenata UNTZ, pojedini političari se javljaju sa određenim inicijativama u ovoj fazi, a do jučer dok su sjedili u značajnim foteljama Skupštinskih organa TK nisu marili niti su pridavali bilo kakav značaj studentima kao i samoj instituciji Univerziteta u Tuzli.\nDa decidno razjasnimo prethodno:\n– od aprilskog roka moći će se vršiti online prijava ispita;\n– potpun ISS će biti dostupan studentima od naredne akademske godine, sa sličnim modelom kakav se primjenjuje na Univerzitetima u Sarajevu i Mostaru (PODACI O STUDIJSKIM PROGRAMIMA, PREDMETIMA, NAČINIMA IZVOĐENJA I NASTAVNOM PLANU I PROGRAMU, EVIDENCIJA O STUDENTIMA UNIVERZITETA, ADMINISTRACIJA UPISA NAREDNE STUDIJSKE GODINE/OBNOVE, ONLINE PRIHVAT ZAHTJEVA ZA IZDAVANJE POTVRDA/UVJERENJA/PROSJEKA OCJENA STUDENTIMA, UVID U REZULTATE ISPITA I DR.).\nO aktivaciji i pristupu ISS-u studenti će biti blagovremeno obaviješteni putem matičnih studentskih vijeća.


Klica: Jočić koristi preduzeće za politički revanšizam i propagandu\nreagovanje bivšeg direktora\nKlica je kazao da odgovorno tvrdi da su, kada su u pitanju postupci koji se odnose na radove, robu, usluge, od dana njegovog imenovanja pa do razrješenja, svi postupci sprovedeni u skladu sa zakonom i planovima koje je usvajao Upravni odbor\n10314 pregleda\t17 komentar(a)\nDoskorašnji direktor Javnog preduzeća za nacionalne parkove Crne Gore (JPNPCG) Elvir Klica kazao je da predsjednica Upravnog odbora tog preduzeća, Marina Jočić, od prvog dana na toj funkciji evidentno zloupotrebljava preduzeće, službe i zaposlene, kao i zvanične kanale komunikacije na društvenim mrežama, ali i objave u medijima, zarad obračunavanja na ličnoj i političkoj ravni.\nJočić je na današnjoj pres konferenciji saopštila da je Specijalnom državnom tužilaštvu podnijela krivičnu prijavu protiv Klice zbog sumnje na zloupotrebu službenog položaja i krivičnog djela - nesavjestan rad u službi.\n"Utisak koji je imenovanje Marine Jočić za predsjednicu UO Nacionalnih parkova Crne Gore ostavilo na crnogorsku javnost neće popraviti novi pokušaji obmanjivanja, podmetanja i dezinformacije koje je servirala u svom tragikomičnom nastupu koji je nazvala press. Kada je shvatila da će se zbog iznošenja neistina suočiti sa pravnim posljedicama, pravnica Marina Jočić je požurila pred medije, da još jednom pokuša da iskonstruiše senzaciju, očajnički i nevješto. Predsjednica Upravnog odbora (podsjećam radi se o organu upravljanja, ne rukovođenja), od prvog dana evidentno zloupotrebljava preduzeće, službe i zaposlene, kao i zvanične kanale komunikacije na društvenim mrežama, ali i objave u medijima, zarad obračunavanja na ličnoj i političkoj ravni. Preokupirana političkim revanšizmom i politikanstvom, a ohrabrena neznanjem, Marina Jočić nastavlja da izražava destruktivne stavove koji su samo nastavak njene političke retorike i prethodnog poslaničkog, ne tako slavnog djelovanja. Upravo zbog tih 'obaveza' ona nije stigla da se upozna sa onim što su ciljevi i zadaci preduzeća i njene nadležnosti kao predsjednice UO", navodi Klica u reagovanju.\nJočić, koja, kako je saopštio, neosnovano optužuje za ''enormno'' zapošljavanje, slikovito opisujući kako u preduzeću ''fali stolica'', prvo bi trebalo da odgovori na pitanje gdje je "smjestila novih 12 službenika koje je do sada zaposlila, ako je situacija takva kakvom je opisuje".\n"S obzirom na to da javnu funkciju i javno preduzeće koristi za političku igru i partijsku kampanju, ne čudi njena kontradiktornost. Ovakve neistine mogle bi se protumačiti i kao 'pripremanje terena' za partijska uhljebljenja, budući da će morati da nabavi tačno onoliko stolica za koliko je mene optužila jer je novom sistematizacijom predvidjela 45 radnih mjesta više u odnosu na postojeću. Da stvar bude komičnija, nije joj palo na pamet da tu sistematizaciju prvo razmatra na sjednici UO i usaglasi sa dva reprezentativna sindikata, već je poslala ministarstvu da dobije saglasnost, čime krši Zakon o radu", dodaje Klica.\nKlica je kazao da odgovorno tvrdi da su, kada su u pitanju postupci koji se odnose na radove, robu, usluge, od dana njegovog imenovanja pa do razrješenja, svi postupci sprovedeni u skladu sa Zakonom o javnim nabavkama, u skladu sa Planovima koje je usvajao UO. Rekao je da za to postoje i zapisnici o izvršenim kontrolama, od strane inspekcije.\n"Simptomatično je da se deklarisana nacionalistkinja (tako mi se predstavila prilikom upoznavanja), prvo 'uhvatila' za preduzeća iz Rožaja. Ne osjećajući potrebu da pravdam ono što je zakonom već opravdano, već isključivo radi istinitog informisanja javnosti, preduzeća koja pominje Jočić, a koja su iz Rožaja i bave se izradom drvenih kućica, angažovana su u skladu sa zakonom, čime smo uspjeli da napravimo značajne uštede u odnosu na planirano. U prilog tome govori i primjer kućice koju pominje i Marina Jočić, a kojoj je vjetar urušio krov ove zime. U 2017. godini, prije mog stupanja na funkciju, ovo preduzeće planiralo je gradnju kućice za iznos od 30.000,00 eura, dok je ista u mom mandatu sagrađena za 6.000,00 eura. Napomenuo bih i da je osigurana, te da nema štete za JPNPCG. Možda je Marini čudno što su preduzeća iz Rožaja koja se bave izgradnjom drvenih objekata ugovarala poslove, a nijesu preduzeća npr. iz Budve? Podsjetiću, a to i predsjednica UO zna, da je izvođača bilo i iz Kolašina, Podgorice i drugih gradova, a sve u skladu sa potrebama, ponudama i zakonskim procedurama, te ugovarano transparentno uz poštovanje Zakona o javnim nabavkama", naveo je Klica.\nNapomenuo je da za sve izvršene radove i usluge postoje izvještaji da su poslovi završeni.\n"Iako sav njen angažman vodi zaključku da Marina Jočić ne planira da se bavi promocijom zaštićenih područja, ne mogu a da joj ne objasnim da postoji platforma sa nazivom YouTube na kojoj može naći sve emisije, filmove i spotove za koje tvrdi da ne postoje i to na kanalu JPNPCG. Takođe, da se pohvalim da je jedan od filmova dobio prestižnu nagradu, te da su uz emisije redovno emitovani na Javnom servisu. Isto važi i za softvere, aplikaciju i sve ostalo što je nabrojala. Potrebno je samo malo informatičke pismenosti ili interesovanja. Poručio bih joj da je toliko realizovanih projekata, da ih Marina ne može održavati ovakvim odnosom, a kamoli uraditi isto ili bolje", dodaje se u reagovanju.\nKlica je predsjednici Upravnog odbora uputio savjet da, umjesto što koristi Nacionalne parkove za "politički revanšizam i političku propagandu" Demokratskog fronta, obrati pažnju na projekat koji je podržao i UNDP, a radi se, kako je pojasnio, o 70 hiljada besplatnih ulaznica za osnovce, "koje je ona zaboravila baveći se jeftinim populizmom", pa u planu javnih nabavki nije predvidjela izradu novih za učenike koji ove godine pohađaju prvi razred. "No, diskriminacija joj nije strana, pa joj se ne može ni zamjeriti", dodao je.\n"Sramno je pominjati sva ova preduzeća i pojedince, bez osnova, naročito plasirajući neistine o njima, a ako to Marini Jočić ne smeta, vjerujem da joj neće smetati ni pokretanje sudskih postupaka protiv nje. Ubijeđen sam da niko neće tolerisati ovakav odnos. Kao što nisam ni ja, kada sam podnio prijavu za plasiranje neistinitih tvrdnji, kao i za telefon koji treba da plaćam još 22 mjeseca, a koji opet pominje. Možda je to i izazvalo pravnicu Jočić da nastavi sa notornim lažima", naveo je Klica u reagovanju.\nNapomenuo je da je prije pandemije koronavirusa Javno preduzeće za nacionalne parkove Crne Gore, zahvaljujući odgovornom rukovođenju, ostvarilo najbolje poslovne rezultate od svog osnivanja.\n"Zato još jednom savjetujem Marini Jočić da se pozabavi izazovnim trenutkom u kom se preduzeće nalazi i pokuša da ostvari bar dio rezultata koje je JPNPCG ostvarivalo u prethodnom periodu, jer će u suprotnom ostati upamćena jedino kao sinonim za diletantizam i promašena rješenja nove Vlade Crne Gore", zaključuje se u reagovanju bivšeg direktora JPNPCG.\nNacionalni parkovi Crne GoreNPCGMarina JočićElvir Klica\n18.04. 08:10 h\t850\t51555\n18.04. 08:43 h\t635\t51284\n18.04. 14:55 h\t104\t47487\n17.04. 19:36 h\t206\t46748\n18.04. 15:11 h\t651\t35037


Objavljeno utorak, 03 Novembar 2015 10:43\nObjavljeno nedjelja, 01 Novembar 2015 11:23\nODRŽAN DRUGI SASTANAK SEKTORSKIH GRUPA ZA REVIDIRANJE STRATEGIJE LOKALNOG RAZVOJA OPĆINE GRAČANICA\nObjavljeno nedjelja, 01 Novembar 2015 10:52\nU saradnji sa UNDP-om, projektom Integriranog lokalnog razvoja (ILDP), realizuje se proces revizije Strategije lokalnog razvoja općine Gračanica 2011-2020 godine.\nKako je proces revizije Strategije lokalnog razvoja participativan proces svim fazama, u petak 30.10.2015. godine u terminu od 09:00 do 16:00 časova držan je II sastanak sektorskih grupa (za ekonomski, društveni i okolišni razvoj).\nObjavljeno srijeda, 28 Oktobar 2015 12:09\nObjavljeno srijeda, 28 Oktobar 2015 08:41\nODRŽANA PREZENTACIJA REZULTATA „PROCJENE SISTEMA INTEGRITETA OPĆINE GRAČANICA“\nObjavljeno utorak, 27 Oktobar 2015 12:47\nPrezentacija rezultata istraživanja pod nazivom „Procjena sistema integriteta Općine Gračanica“ održana je u kabinetu općinskog načelnika 26.10.2015. godine. Transparency International i Općina Gračanica su organizovali javnu prezentaciju rezultata studije, na kojoj su bili prisutni ključni akteri u Općini Gračanica (načelnik i predstavnici Općinskog vijeća, službenici, predstavnici nevladinih organizacija i mediji).


IMA SE PARA, IMA SE S ČIM: BIH KUPUJE SLUŽBENA VOZILA ZA 13 MILIONA KM – Islam u vremenu\nTrenutno je u BiH u toku 156 tendera za nabavku službenih vozila čija se vrijednost procjenjuje na oko 13 milona KM, piše Srpskainfo.\nMeđu tenderima koji su na BIRN-ovoj bazi kategorisani kao „u toku“ „najskuplji“ je onaj koji je objavila Radio televizija RS-a, u kome se traži 20 službenih vozila, a vrijednost tendera procijenjena je na skoro milion KM!\nNa vrhu liste svakako je i onaj Opštine Gradiška, koji je raspisao tender za nabavku osam automobila, vrijedan 280.000 KM. Među tenderima je i onaj banjalučke Toplane, Ministarstva civilnih poslova, Republičke uprave civilne zaštite RS-a, kao i Opštine Sokolac.\nPrevious Article BOSANAC NAPISAO PISMO KĆERKI PRED NJENU UDAJU I RASPLAKAO CIJELU REGIJU\nNext Article RATNI SNIMAK RANJENOG DJETETA : ”POGODIO ME ČIKO METKOM ” (VIDEO)


новембар | 2012 | Винил и компакт диск\nOmoti LP ploča popularne muzike\n26. новембра 2012. by vinylcd\nU Varšavi je početkom novembra održana lepa i interesantna izložba omota ploča popularne muzike.\nU prostoru novog Kongresnog centra postavljeno je nekoliko providnih panoa i nekoliko tabli na kojima je ispričana priča o interesantnim omotima velikih crnih VINIL ploča.\nI danas svi ljubitelji vinil ploča rado govore da je svaka ploča imala svoju poruku – neke poruke su bile grafičke, neke tekstualne, neke su izazovnim rešenjima dovodile i do zabrana! Svaki omot ima dve strane pa je dizajnerima i umetnicima bilo omogućeno da se lepo predstave i kažu svoje poruke.\nZa početak ćemo predstaviti omot ploče koji se nalazio na samom ulazu u prostor – XTC i ploča „Go2“. U mnogim knjigama koje se bave temom „poruka sa omota“ dizajn ovog omota se smatra najčišćom porukom. Potražite omot ove ploče … Za potrebe ove izložbe tekst omota je preveden na poljski jezik, mi ovde dajemo engleski tekst sa kasnije izdatog cd-a.\nDa sad predjemo i na samu izložbu – predstavićemo je onako kako smo je mi videli idući od ulaza.\nPosted in Analog reproduction, Turntable, Vinyl, Vinyl LP.\tОзначено Black vinyl, gramofon, lp ploča, Vinyl record\nSajam High End, Warszawa, Polska\n24. новембра 2012. by vinylcd\nNedavno sam posetio High End Sajam u Varšavi. Manifestacija je održana u tri hotela, u onom koji sam ja uspeo da vidim je bilo zauzeto 48 soba na šest spratova.\nNa jednom od spratova sam najviše vremena proveo u sobi gde je bio postavljen set uredjaja japanske firme Kondo Audio Note.\nSistem su sačinjavali gramofon za ploče Ginga, predpojačala iz serije M7000 i par pojačala Gaku-oh. Kablovi su bili Kondo a zvučnici arhivski modeli firme Snell – model A.\nPrilažem nekoliko fotografija koji mogu da dočaraju atmosferu u sobi za slušanje. Kao što reče prezenter, ovakav sistem se verovatno sklapa jednom u životu – svaki od uredjaja firme Kondo se približava ili prevazilazi brojku („price tag“) od 100.000 US$.\nPosted in Audio Note, Hi Fidelity, Loudspeaker, Tube amplifier, Turntable, Uncategorized, Vinyl, Vinyl LP.


Zelena lista odgovara “neupućenom” gradonačelniku - Radio Đakovo\nHome / Novosti / Zelena lista odgovara “neupućenom” gradonačelniku\nZelena lista odgovara “neupućenom” gradonačelniku\n“Posipanje pepelom” nazavo je predsjednik đakovačke podružnice Zelene liste Goran Augustinović jučerašnje priopćenje gradonačelnika Zorana Vinkovića kojim tvrdi da je učinio sve što je bilo u njegovoj mogućnosti oko problema sa stovarištem tvrtke Kongora u Kuhačevoj ulici.\nAugustinović tvrdi da se Grad uključio u rješavanje tog slučaja “silom prilika”, tek nakon potpisivanja peticije građana i njihova kontaktiranja nadležnog ministarstva, odnosno da je do tada bio gluh na višekratne zahtjeve oštećenih građana. Iz Zelene liste tvrde također da Grad u navedenom slučaju nije iskoristio mogućnost pokretanja upravnog spora, a da su pravi razlozi ne činjenju poznati samo gradonačelniku i pročelniku Odjela za komunalne djelatnosti i prostorno uređenje.\n“Pokretanje stečajnog postupka tvrtke Kongora ne može biti izlika za “posipanje pepelom”, no svakako je dobrodošla okolnost za, kako se navodi, “neupućenog” gradonačelnika i šefa nadležnog gradskog odjela, koja priču gura u drugi plan i čini je manje zanimljvim”, navodi se u priopćenju Gorana Augustinovića uz napomenu da “ovakav usputni i površan način rješavanja problema Grada Đakova nije put koji ulijeva povjerenje”.\n← Prethodna vijest Vinković: “Poduzeo sam sve što sam mogao u vezi odlagališta u Kuhačevoj”\nNovija vijest → Ukrala zlatninu


HOTEL EL MALIKIA ABU DABBAB 5 * - Hurgada / Egipat\nEl Malikia se nalazi na zapadnoj strani Crvenog mora, u mestu Marsa Alam, 220 km od aerodroma u Hurgadi (oko 3h vožnje). Resort se prostire na čuvenoj Abu Dabbab plaži, poznatoj po belom pesku i postepenom ulasku u vodu.\nHOTEL KIRMAN ARYCANDA DE LUXE 5* - Alanja / Turska\nVILA GALINI LUX - Polihrono / Kasandra\nHotel El Malikia Abu Dabbab - Hurgada / Egipat\nLokacija: El Malikia se nalazi na zapadnoj strani Crvenog mora, u mestu Marsa Alam, 220 km od aerodroma u Hurgadi (oko 3h vožnje). Resort se prostire na čuvenoj Abu Dabbab plaži, poznatoj po belom pesku i postepenom ulasku u vodu. Zbog blizine Wadi Gimal Nacionalnog parka i podvodnog sveta, kao i prelepe plaže, El Malikia podjednako privlači i porodice i ljubitelje ronjenja.\nOpšti podaci: Zahvaljujući jedinstvenoj lokaciji, kompleks El Malikia Abu Dabbab se prostire na veoma dugoj peščanoj plaži, jednoj od najlepših u Marsa Alamu. Plaža Abu Dabbab, na kojoj se i nalazi ovaj resort, smatra se jednim od Nacionalnih parkova koji su rasprostranjeni u ovom delu Crvenog mora. Zbog bogatog podvodnog sveta El Malikia je idealna za ljubitelje ronjenja. Za one koji su manjeg avanturističkog duha, svoju oazu mira mogu potražiti na bazenu ili sauni, parnom kupatilu, Jacuzzi-u…\nPlaža: Hotel poseduje privatnu peščanu plažu sa besplatnom upotrebom ležaljki i suncobrana. Ima 2 plaže. Jedan manji deo je sa koralnim grebenom, koji privlači veliki broj zaljubljenika u podvodni svet, a veći deo je lepo uređena kupališna zona sa plitkom vodom.\nHrana i piće: Usluga je All Inclusive i obuhvata: doručak, ručak i večeru (samoposluživanje – izbor više vrsta jela, po hotelskim pravilima). Pored glavnog restorana, El Walima, hotel poseduje i El Dawar Beach restoran u kome se služi kasni doručak i užine, kao i La Luna a la carte restoran (uz doplatu). Gostima su na raspolaganju i 3 bara: Teama Lobby bar , Dandana Pool bar i El Dawar Beach bar.\nPlaća se: sokovi od svežeg voća, espresso, strana alkoholna pića.\nSmeštaj: Hotel ima ukupno 358 smeštajnih jedinica, od kojih su 280 standarne sobe (površine oko 30 m2), 24 deluxe family (površine oko 65 m2) , 52 family (površine oko 40 m2) i 2 apartmana (površine oko 60 m2). Sve sobe sadrže: terasu ili balkon, TWC, fen za kosu, telefon, sef, klima uređaj, satelitsku TV. Plaća se: mini bar.\nOstali sadržaji: Hotel ima jedan veliki otvoreni bazen sa odvojenim delom za decu,\nSpa centar koji se plaća (masaže, sauna, Jacuzzi, parno kupatilo), amfiteatar, tenis (uveče se naplaćuje), odbojka na plaži, fudbal, košarka, rukomet.\nPlaća se: bilijar, doktor na poziv, internet, salon lepote, prodavnice, quad, oprema za ronjenje i snorkling.\nBalkon / Terasa, Bar, Fen, Klima, Sat TV, Ležaljke, suncobrani, Odbojka na plaži, Otvoreni bazen, Sef\nBilijar, Internet, Lekar, Minibar, Prodavnica, Salon lepote / Kozmetički salon, Spa centar, Teniski teren\nVaš utisak za: HOTEL EL MALIKIA ABU DABBAB 5* - Hurgada / Egipat


Saopštenje OŠ „Olga Milošević“: MEĐU 20 ŠKOLA U SRBIJI SA eTWINNING OZNAKOM – Palanačke novine\nSaopštenje OŠ „Olga Milošević“: MEĐU 20 ŠKOLA U SRBIJI SA eTWINNING OZNAKOM\nby Palanačke · 25 marta, 2019\nSa velikim zadovoljstvom objavljujemo da je Osnovna škola „Olga Milošević“ jedna od 20 škola i predškolskih ustanova iz Srbije koje su dobile eTwinning oznaku za škole, za 2019-2020. godinu.\neTwinning oznaka za škole nije samo povelja ili sertifikat koji ćemo okačiti na zid škole. Ona znači da u našoj školi postoje nastavnici koji se trude da ruše predrasude i barijere u obrazovanju i upotrebi ikt-a u učenju!\nKoncept sticanja statusa eTwinning škole je koncept razvojne putanje. To nije takmičenje već napredovanje iz jednog nivoa u naredni, viši.\nUslov da škola dobije eTwinning oznaku bio je da je prethodno dobila Nacionalnu oznaka kvaliteta kao i Evropsku oznaku kvaliteta.\nŠkole kojima je dodeljena oznaka će: imati veću vidljivost na evropskom nivou, biti prepoznati u oblasti digitalne prakse i bezbednosti na internetu, inovativnih i kreativnih pristupa pedagogiji, podsticanja kontinuiranog profesionalnog usavršavanja zaposlenih…\n„Dan otvorenih vrata“ u OŠ „Olga Milošević“\nNext story MMA seminar u sportskoj sali „MMA Ares Palanka“\nPrevious story Izložba šarplaninaca na Kiseljaku


taj Čet Okt 08, 2009 9:49 am\nStevan Sremac je rođen u Senti, u Bačkoj, 1855. godine, gdje je proveo svoje rano detinjstvo. Ostao je bez roditelja još kao dete te ga ujak Jovan Đordjevic dovodi u Beograd na dalje školovanje. Stevan Sremac se opredeljuje za studije istorije na Velikoj školi u Beogradu i za pripadnost Liberalnoj stranci. Svoj radni vek proveo je kao profesor u gimnazijama u Nišu, Pirotu i Beogradu. Umro je 1906. godine u Sokobanji u kući u kojoj danas možete boraviti jer je kuća sada u vidu apartmana za izdavanje sokobanjskim gostima - Apartmani Stevan Sremac.\nPočeo je da piše relativno kasno .U trideset i trećoj godini života, 1888. godine, počeo je da objavljuje prozne hronike o ličnostima i događajima iz srpske prošlosti, koje će se pojaviti kao knjiga 1903. godine pod naslovom "IZ KNIGA STAROSLAVNIH". To je bilo piščevo oduživanje duga profesiji istoričara, ljubavi prema nacionalnoj prošlosti i snu o velikoj Srbiji. Realističku prozu počinje da piše tek posle dolaska u Beograd. Dugogodišnji život u Nišu bio je period stvaralačke inkubacije. Prvu realističku pripovetku objavio je 1893. godine pod naslovom "BOŽIĆNA PEČENICA", a potom slede IVKOVA SLAVA (1895), VUKADIN (1903), LIMUNACIJA NA SELU (1896), POP ĆIRA I POP SPIRA (1898), jedan o najboljih humorističkih romana u našoj književnosti i ZONA ZAMFIROVA (1906) najbolje komponovano Sremčevo delo.\nRođen u Bačkoj , gde je san o velikoj Srbiji bilo osnovno duhovno obeležje, brzo je prišao Liberalnoj stranci koja se zanosila romantičnom prošlošću, a u praksi bila potpora režimu Obrenovića. To će ga okrenuti protiv svega što je novo i što je došlo sa strane, iz Evrope. To će ga okrenuti i protiv Svetozara Markovića i njegovih pristalica, pa će do kraja života ostati okoreli konzervativac - okrenut prošlosti, protivnik svake promene. Sremac je na strani gazda, birokratije, vlasti i vladara. On je protiv seoske sirotinje i sloboumnih učitelja. U LUMINACIJI NA SELU i VUKADINU progovorio je Sremac liberal, ogorčen na političke protivnike i netrpeljiv.\nU Sremčevom delu sukobljavaju se dve strane njegove ličnosti: Sremac građanin i političar i Sremac pisac. Kao građanin, Sremac je na strani starog, patrijarhalnog i starovremenskog u ljudima i životu, na strani onoga što polako cili i nestaje. Njegov život u palanci je život u ambijentu koji voli, koji mu "leži". Kao političar je na strani konzervativnih ideja, na strani onih koji imaju i vladaju. Sremac pisac nadvladava Sremca političara i tada nastaju pripovetke i romani trajne umetničke vrednosti.\nStevan Sremac je rasni realista. Obdaren sposobnostima posmatranja i zapažanja, pronicanja u suštinu pojava i događanja- Sremac je uvijek polazio od stvarnih činjenica i podataka, od onoga što je vidio, proverio i zabeležio.\nPreko puta kuće u kojoj je Stevan Sremac umro u Sokobanji nalazi se spomen bista okružena zelenilom, izdvojena od asfalta i pločnika tako da je Stevan Sremac, kakav je i bio - konzervativac ostao van domašaja novog i nametnutog i okružen nečim šta nikad neće biti takvo - prirodom.\n"BIJAŠE visok, zdrav, lijep čovek `bez felera`... Rumen, rano sijed, sijerih očiju, brkat, duguljastih obraza, pravilnog, malo zavijenog nosa, krupnih obrva, visokog, bijelog čela. U govoru je `vrskao`; imao je poteži jezik. Krupan glas, sitni koraci, tip starog garsona, intelektualnog bećara. Samo gologlav u onoj bujnoj kao griva slobodnoj kosi, izdavaše se na prvi pogled artist i intelektualac."\nOvim rečima opisivao je Stevana Sremca (1855-1906), jednog od najpoznatijih srpskih književnih realista, njegov savremenik i prijatelj iz beogradskih dana Antun Gustav Matoš.\nNjegov bliski prijatelj iz Niša - Kalča lovdžija, čiji je lik tako uspešno smestio u svoje najpoznatije delo "Ivkovu slavu", imao je nešto drugačiji opis: "Obuka jedno kapuče, t`načko, jedne kratke pantalone - ličeše na ribu vretenarku." Upravo između ova dva kontrasna opisa može da se smesti jedan poprilično bogati i raznovrsni život Stevana Sremca, rođenog pre tačno 150 godina, čoveka koji je ostavio neizbrisiv trag u srpskoj književnosti.\nSTEVANOV otac Avram voleo je kafanu i često u njoj ostajao do dugo u noć uživajući u pijankama i kocki na kojoj je obično gubio velike sume novca. Vremenom je postao grub prema ženi, pa su se iz njihove sobe poneki put čuli psovka i plač.\n- Bio je lepo razvijen, sa vedrim, veselim očima i rumenim licem - opisao je svog oca Stevan Sremac.\n- Nosio se kako se nose nemeši i velika gospoda. Šešir malo naero, uvek obrijan i brci ufitiljeni. Sa nama se malo zanimao, iako nas je mnogo voleo... Kući je često kasno dolazio, zbog čega se, poneki put, čuli psovka i plač, ali se on na to nije obazirao...\nSREMAC je veoma malo izmišljao. Njegovi su likovi i fabule pozajmljivani direktno iz života. Neki su naslikani toliko životno da su postali simbol, pojam i oličenje niza društvenih pojava i tipova.\n- Što da izmišljam teme kada ih sam život u izobilju nudi, i ljude, kad ih posve dnevno posmatram po ulicama i kavanama - govorio je Sremac.\nRe: Stevan Sremac\ntaj Čet Okt 08, 2009 9:58 am\nStevan Sremac je jedan od najpoznatijih domaćih pisaca, čuven po\nhumorističnim delima kao što su "Zona Zamfirova", "Pop Ćira i pop\nSpira", "Ivkova slava"... Ono što je manje poznato jeste da se oprobao\ni u horor pripoveci, koju, nažalost, nije završio, ali je i u\nnedovršenom obliku interesantna za čitanje - "Katil".\nRukopis ove pripovetke, kao i prateća dokumenta (novinski članci, jedno\npismo, neke fotografije) pronašli su na niškom buvljaku (!) Branislav\nMiltojević, koji je delo kasnije priredio, i Ivica Stevanović, koji ga\nje ilustrovao. Reč je o horor pripovesti čiji naziv znači "krvnik" ili\n"ubica"; neka vas ne zbuni to što kažemo da je nedovršena - ima\npočetak, sredinu i kraj, drži se kao dramaturška celina, samo joj\nnedostaje završna dorada.\n"Katil" počinje opisom slučajnog otkrivanja rukopisa, podacima o\nStevanu Sremcu; zatim slede dokumenti o prvoj osobi kojoj je rukopis\npredat na čuvanje (bravar Jovan Đorđević, inspiracija za lik Smuka iz\n"Ivkove slave"), pismo Stevana Sremca tetki; sledi i sama pripovest,\nmalo priređena i uređena, ali dobrim delom u izvornom izdanju. Neki\ndelovi nedostaju, sam autor je neke stvari prepravljao, no uprkos tome,\npripovest je sasvim čitljiva.\nGlavni junak "Katila" (priča se zasniva na postojećim sudskim\ndokumentima) je Nikodim Prodak, berberin iz Niša, uz to stručnjak za\nlekove, ali i za raznorazne bajalice. Nikodim je bio naklonjen\nnatprirodnom, uživao je u pripovestima o neobičnom, kriminalnom,\nzastrašujućem, iako su ga takve stvari istovremeno veoma plašile, i\nmoguće je da je ta naklonost dovela do njegovog prokletstva. Nakon\nizvesnog vremena, strahovi su počeli sve više da ga proganjaju, imao je\nužasna priviđenja, ni sam više nije bio siguran u to šta je stvarno,\nšta ne, šta je sanjao, šta mu se pričinilo, šta se stvarno desilo...\nIstovremeno, u Nišu i okolini počela su da se dešavaju strahovita\nzverstva, za koja Nikodim nije bio siguran da li ih je, možda, počinio\nNakon završene pripovesti o Nikodimu, slede članci iz novina koji se\nbave strahom od vampira i verovanjima nekih ljudi iz blizine Niša u to\nda su se izvesne nedavno preminule osobe povampirile i počele da\nuznemiravaju pošten svet, kao i narodnim merama preduzetim da se\nvampiri zaustave - a sve se to dešavalo neposredno nakon događaja sa\nCela knjiga "Katil" bogato je ilustrovana (ilustrator je, kao što smo\nrekli, Ivica Stevanović), i te ilustracije su od velike pomoći,\ntačnije, knjigu čine zanimljivijom i pomažu čitaocu da bolje "uroni" u\nNaime, zbog nedostatka rada na rukopisu, neki opisi palanke bezrazložno\nsu predugački (duhoviti su, ali su predugački), postoje predugačke\ndigresije koje imaju labave veze sa "Katilom", ali je moguće da su\npredviđene za neka druga dela. Cela priča je neujednačena, što se\nnajviše primećuje na atmosferi kojom delo odiše - ima zastrašujućih\ndelova, ali i mnogo humorističnih, i to od uobičajenog Sremčevog\nhumora, kome nije mesto u pripovesti o zastrašujućim i neobičnim\nstvarima koje su se desile u Nišu krajem 19. veka.\nSve u svemu, "Katil" je interesantno delo koje vredi pročitati (i\nuživati u bogatim ilustracijama!), neujednačeno jer pisac nije stigao\nviše da radi na njemu, ali se ipak vidi da je reč o delu pravog\nljubav komedija zitu moja lovac kuca temu maska


Najava /Deseti turnir u PES-u donosi nam i vječiti derbi / Radio Sarajevo\nFoto: Radiosarajevo.ba/Đedović i Hodžić: Dobra zabava\n17. 07. 2019. u 11:46:00 O. K.\nDeseti turnir u popularnoj nogometnoj simulaciji Pro Evolution Socceru (PES) bit će održan u Centru za kulturu i mlade 20. i 21. jula, kazao je direktor Centra za kulturu i mlade Općine Centar Armin Omerović.\nKako je istakao, konkurencija je već ozbiljna.\n„Prijavljuju nam se ozbiljni igrači i imat ćemo ozbiljnu konkurenciju i da napravimo odličnu atmosferu i takmičarski duh u kojem će učestvovati igrači kako iz Bosne i Hercegovine, tako iz regiona ali i Evrope“, dodao je Omerović.\nKoordinator takmičenja Feđa Đedović kazao je da je već na početku sezone odnosno u septembru zagovoren termin za održavanje turnira u Sarajevu.\n„Ove godine stvarno smo nadmašili očekivanja, prvenstveno što se tiče fonda nagrada, a i same organizacije takmičenja. U sklopu takmičenja bit će održano takmičenje stranih igrača, a zasebno takmičenje za igrače iz BiH. Bit će organizovan i rekreativni sadržaj za sve posjetioce“, dodao je Đedović.\nIstakao je kako se na turniru sprema i vječiti derbi.\n„U nedjelju će biti organizirana i revijalna utakmica između igrača Sarajeva i Željezničara. Prvo će igrači igrati međusobno, a potom će odigrati i vječiti derbi. Sa programerima smo uspjeli napravili ekipe Sarajeva i Želje, tako da očekujemo dobru zabavu“, istakao je Đedović.\nZa sada, dan prije zatvaranja prijava, prijavljeno je oko 70 igrača, 50 iz BiH i 20 iz regije.\n„Putem TV kanala imat ćemo priliku i pratiti sadržaj ovogodišnjeg turnira. Takmičenja startaju u 11 sati 20. i 21. jula“, kazao je na kraju Đedović.\nPrijave možete izvršiti na Facebook stranici Centra za kulturu i mlade do sutra, 18. jula.\nTagovi: video igrice nogomet Sarajevo\nVelika čast / Miralem Pjanić novi ambasador popularnog PES-a, bit će i na naslovnici\nNBA / Najpopularnija košarkaška simulacija: LeBron je najbolji, a evo kako kotira Nurkić\nBiH / Državno prvenstvo u PES-u održat će se u Sarajevo 20. i 21. jula


Pošalji komentar - DANAS UDARI VETRA ORKANSKE JAČINE: Vreme promenljivo u celoj Srbiji - u nekim delovima zemlje i kiša | Novosti.rs\nVREMENSKA PROGNOZA ZA ČETVRTAK, 4. NOVEMBAR: Čeka nas nagla promena vremena\nREPUBLIČKI hidrometeorološki zavod dao je najnoviju prognozu za četvrtak, četvrti dan novembra.\n04. 11. 2021. u 01:00\nVREMENSKA PROGNOZA ZA UTORAK 24. AVGUST: Danas znatno svežije, u pojedinim delovima zemlje pljuskovi i grmljavina\nDANAS se iznad većeg dela zemlje očekuje promenljivo oblačno i osetno svežije, na severu i zapadu mestimično s kišom, ponegde i s pljuskovima s grmljavinom, a na jugu i jugoistoku tokom čitavog dana pretežno sunčano i toplo, pokazuje najnovija vremenska prognoza.\n24. 08. 2021. u 00:50


Maskenbal, poslednji u nizu ceremonijala veštica i vampira #KUD #Mladost“ #Leobersdorf – Wiener Poeten\nAktuelno • Bečke poete • Blog • Naslovna • Objavljeno • Pisci i ostali umetnici • PRILOZI\nNaravno nisu izostali ni kumovi koji su sa sobom doneli „Bebu“ koja je posle krštenja dodeljena nekoj novoj mami. Ni ova luda noć nije prošla bez povređenih, kojima je trebala hitna pomoć, doktori sestre i sve moguće i nemoguće ali nažalost pacijent je na kraju samo prekriven, jer je „operacija“ uspela ali pacijent nije prošaao…, na sreću samo u glumi na ovom maskenbalu. Da, sve ovo ne bi bilo tako tragično i pesimistično potrudio se, za divno čudo još jednom vratio se i među žive i neverovatno istinito, sam „Čarli Čaplin“ lično i presonalno,glumio ga je veoma autentično, Mićo Mandić . Saznala sam kasnije da je studirao glumu i da mu je to biser koga, kako on kaže.“ ovaj svet n etreba ostati bez Čarlija“. Bio je u uverljiv i odnio je prvu nagradu na takmičenju u finalima ove zabave.


SAOPŠTENJE AK BEOGRADA POVODOM ZAUZETIH STAVOVA VRHOVNOG KASACIONOG SUDA | Advokatska komora Beograda SAOPŠTENJE AK BEOGRADA POVODOM ZAUZETIH STAVOVA VRHOVNOG KASACIONOG SUDA – Advokatska komora Beograda\nSAOPŠTENJE AK BEOGRADA POVODOM ZAUZETIH STAVOVA VRHOVNOG KASACIONOG SUDA\nAdvokatska komora Beograda ističe da su objavljeni pravni stavovi Vrhovnog kasacionog suda zauzeti povodom pitanja oko kojih je sudska praksa bila ujednačena proteklih godina obzirom da su i prvostepeni i drugostepeni sudovi donosili odluke kojim su usvajani tužbeni zahtevi građana Srbije da im banke izvrše povraćaj nezakonito naplaćenih troškova obrade kredita i premije osiguranja kod Nacionalne korporacije za osiguranje.\nKada Vrhovni kasacioni sud interveniše stavovima u cilju ujednačavanja sudske prakse u situaciji kada je sudska praksa već ujednačena, on krši sopstveni poslovnik o radu koji jasno propisuje da stavove može zauzimati samo kada postoji neujednačena sudska praksa – što ovde nije bilo slučaj i krši Ustav pokušavajući da svojim pravnim stavom derogira pravilnu primenu zakonskih normi i preuzme ustavna ovlašćenja zakonodavca.\nU pravnom poretku Republike Srbije pravni stavovi Vrhovnog kasacionog suda nikada nisu bili izvor prava, već su sudovi ovlašćeni samo da primenjuje pravo, a najviši sud ovlašćen da svojim stavovima obezbedi ujednačenu primenu prava prema svim građanima. Vrhovni kasacioni sud nije ovlašćen da svojim stavovima uspostavlja i ukida pravo građana da u sudskom postupku zaštite svoja zakonska prava i ne može svojim stavovima kršiti princip jednakosti pred zakonom i dovoditi građane u neravnopravan položaj.\nKada Vrhovni kasacioni sud zauzme stav 2018.godine i građane učvrsti u uverenju da im neko pravo pripada i da postoji osnov za ostvarenje sudske zaštite, a onda se 2021.godine predomisli i „pojasni stav“ tako da značajnom broju građana svojim stavom uskrati pravo na sudsku zaštitu, iako su proteklih godina jednako primenjivali zakon ne samo sudije prvostepenih i drugostepenih sudova, već i sudije Vrhovnog kasacionog suda koje su novi „pojašnjeni stav“ doneli, onda se postavlja pitanje – šta je razlog ovakve nedoslednosti.\nAdvokatska komora Beograda nema nikakve dileme da su zauzeti stavovi „naručeni“ i da su doneti kao rezultat nedozvoljenih uticaja bankarskog sektora koji se posredstvom delovanja pojedinaca ostvaruje na način rada i odlučivanja Vrhovnog kasacionog suda, što je posmatrano iz perspektive vladavine prava poražavajuće.\nAdvokatska komora Beograda prepoznaje da doneti stavovi predstavljaju treći pokušaj bankarskog lobija da se građani Srbije osujete u ostvarenju prava da im banke izvrše povraćaj nezakonito naplaćenih troškova obrade kredita. Prethodne pokušaje izmena Zakona o parničnom postupku i donošenja autentičnog tumačenja Zakona o obligacionim odnosima – advokatura je uspešno osujetila. Sada se pokušava ostvariti isti cilj uz pomoć sudija Vrhovnog kasacionog suda, jer se veruju da njihov stav nema ko da osporava.\nUloga advokature jeste da upali alarme u situaciji kada se potkopavaju temelji pravnog poretka i narušava pravna sigurnost građana. Zabrinjavajuće je što to čini najviši sud u zemlji čija bi uloga trebala da bude zaštita vladavine prava. Žalosno je kada najviši sud komprimituje nezavisnost suda i urušava poverenje građana u sud. Zbog toga smatramo da je opravdano nezadovoljstvo građana koje je nastalo kao posledica ovih sudskih stavova


Akcija SFOR-a na Palama traje i nakon pretresa Karadžićeve kuće - Index.hr\nAkcija SFOR-a na Palama traje i nakon pretresa Karadžićeve kuće\nAKCIJA pripadnika SFOR-a u BiH, koji od petka tragaju za Radovanom Karadžićem na području Pala bit će nastavljena i tijekom ove noći, izjavili su u nedjelju pripadnici policije Republike Srpske i glasnogovornik SFOR-a Mathew Brock.\nVojnici iz sastava SFOR-a i dalje provjeravaju vozila i putnike koji dolaze na Pale ili napuštaju to mjesto, a u nedjelju su pretresli i više objekata, uključujući kuće i stanove koje koriste članovi obitelji Radovana Karadžića.\nPrema izjavama članova najuže obitelji bivšeg vođe bosanskih Srba i optuženika za ratne zločine, pretresena je obiteljska kuća Karadžićevih u naselju Koran u kojoj živi supruga Ljiljana Zelen-Karadžić te stanovi na Palama koje koriste kćerka Sonja i sin Saša.\n"Oni traže Radovana u šupljim zidovima. Oni (SFOR) misle da će se Radovan kriti kao Saddam Husein", kazala je novinarima Ljiljana Zelen-Karadžić i ujedno se požalila na "bezobzirno" ponašanje američkih vojnika iz sastava SFOR-a.\nSonja Karadžić je izjavila da su tijekom pretresa njezina stana pripadnici SFOR-a, među ostalim, zaplijenili računalo te video-kazete i neke pisane dokumente. Računalo je zaplijenjeno i u stanu kojega koristi Saša Karadžić. Predstavnici SFOR-a potvrdili su da se radi o "zanimljivom materijalu" kojega se trenutačno analizira.\nGlasnogovornik Brock također je potvrdio kako je tijekom dana privedena jedna osoba koja je podvrgnuta ispitivanju. Nije želio potvrditi identitet privedenog, no lokalni su mediji javili da je riječ o Dušanu Bati Tešiću, nekadašnjem pripadniku posebnih policijskih postrojbi Republike Srpske koje je izravno kontrolirao Karadžić.\nTešić je bio među osumnjičenima za ubojstvo nekadašnjeg načelnika policijske uprave na Palama Srđana Kneževića koje je počinjeno 1998. godine. Taj zločin nikada nije razjašnjen, a pretpostavljalo se da je Knežević likvidiran kada je odbio nastaviti osiguravati zaštitu Karadžiću i kada se stavio na stranu tadašnje predsjednice Republike Srpske Biljane Plavšić.\nTešić je navodno i dalje na ispitivanju, za razliku od Dragana Kremenovića, još jednog bivšeg policajca koji je, prema tvrdnjama Radija RS, tijekom dana također priveden, ispitan i nakon toga pušten na slobodu.\nGotovo trodnevna akcija SFOR-a na Palama pokrenuta je na temelju informacija da je Radovan Karadžić kontaktirao članove obitelji i svoje pomagače u tom dijelu BiH.\nOvo je najopsežnija poznata operacija usmjerena na uhićenje Karadžića otkako je prije nešto više od godinu i pol slična akcija izvedena u selu Čelebići na samoj granici BiH i Crne Gore.


Dvojac iz Bajerna dao milion evra: Svaka pomoć u ovom vremenu je zlatna! | Mondo Portal\n3. jun, 11:37\nDvojac iz Bajerna dao milion evra: Svaka pomoć u ovom vremenu je zlatna! 1 Podeli Podeli na facebook Podeli na twitter Podeli na viber Pošalji na mail\nIzvor mondo.rs Izvor mondo.ba 20.03.2020. / 13:18\nBajernovi fudbaleri Leon Gorecka i Džošua Kimih pokrenuli su novi projekat prikupljanja novca za one koji su pogođeni korona virusom.\nDvojica nemačkih igrača sa "Alijanc Arene" Leon Gorecka i Džošua Kimih pokrenuli su projekat pod nazivom "WeKickCorona" (Udarimo koronu) i donirali milion evra u borbi protiv opakog virusa, koji "kosi" širom sveta.\nGorecka i Kimih žele da iskoriste novoformiranu platformu za prikupljanje sredstava za dobrotvorne, socijalne ili medicinske ustanove koje trenutno pružaju pomoć pogođenima u pandemiji.\n"Koronavirus možemo da pobedimo samo kao tim. Pomoću #WeKickCorona želimo da pomognemo celoj Nemačkoj koja pomaže drugima. Svesni smo činjenice da naša obaveza može dati samo mali doprinos", rekao je Gorecka.\nAuf dem Platz können wir jeden schlagen. Aber Corona schlagen wir nur gemeinsam! Deswegen gründen Joshua Kimmich und ich die Initative "WE KICK CORONA" und spenden privat 1 Mio. Euro für soziale und karitative Einrichtungen. Macht mit aufhttps://t.co/qYai1pYawhpic.twitter.com/ZVdnAgamCS\n— Leon Goretzka (@leongoretzka_)March 20, 2020\nNadovezao se i Kimih.\n"Svi mogu pomoći, kako u malom tako i u velikom obimu. Samo ako mi kao društvo sada stojimo zajedno, pokažemo razum i odgovornost i budemo tu jedni za druge, izvući ćemo se iz ove krize. Bez obzira na to jesu li to dela, gestovi ili finansijska sredstva - svaka pomoć u ovom vremenu vredi zlata", izjavio je Kimih.\nWir müssen uns gegenseitig helfen. Mit Taten, mit Gesten, mit Verantwortung und Vernunft. Wir sind eine Gesellschaft! Mit#WEKICKCORONAwollen@leongoretzka_und ich denjenigen helfen, die es in dieser schweren Zeit besonders trifft.pic.twitter.com/kSyDDfFvxd\n— Joshua Kimmich (@JoshuaKimmich)March 20, 2020\nU petak su se igrači Borusije iz Menhengladbaha složili sa smanjenjem plata u slavnom klubu, izazvanog posledicama pandemije korona virusa, od kojeg je oboleo i jedan igrač Ajntrahta iz Frankfurta.


Pop Depression Piano Night mix #22 [Metamorphosis, August 2020] | POP Depresija :: POP Depression\n← 28 kompozicija u užem izboru za Klavirsko nebo #3\nThe sun ain’t gonna shine anymore #05 || Surrogate disco: Eros and thanatos [exYU mixtape] →\nPosted On 31 Aug, 2020 - By inkal - With 0 Comments\nPop Depression Piano Night Mix #22 /Metamorphosis, August 2020/ / … August 31st 2020.\nMetamorfoza je u centru još jednog letnjeg klavirskog mikstejpa. Malo igranja s ambijentom, ritmom i repeticijom, uz nekoliko fuzija elektronike i klavira. Možda je najbolji pokazatelj gde je trenutno klavirska muzika ono šta su uradili tokom koronaizolacije Max Richter i Ludovico Einaudi: jedan je svoj raskošni orkestrirani svet preselio sa trećeg prstena Saturna u naše glave sa “Voices”, a drugi je magiju spavaće sobe zabeležio na “12 Songs From Home”. I obojica su to uradili na divan i efektan način. Kakvo neverovatno vreme za stvaranje i slušanje muzike i kakav užas za svaki pokušaj normalnog života…\nFeatured: Hania Rani, Hior Chronik, Yuja Wang, John Adams, Adrian Lane, Snowdrops (Mathieu Gabry & Christine Ott), Luke Howard, Arvo Pärt, Bruce Brubaker & Max Cooper, John Carroll Kirby, Jon Hassell, Dmitry Evgrafov, Eyot, Dirk Maassen, Erland Cooper, Gary Schocker, Bing & Ruth, Max Richter, Rival Consoles, Robin Schlochtermeier, Ludovico Einaudi, Thomas Bartlett.\nHior Chronik – The Withering Ghost\nYuja Wang – China Gates (John Adams)\nAdrian Lane – You Comb Your Hair\nSnowdrops (Mathieu Gabry & Christine Ott) – Ultraviolet\nLuke Howard – Abstract Mathematics\nBruce Brubaker & Max Cooper – Metamorphosis 2\nJohn Carroll Kirby – Lay You Down\nDmitry Evgrafov – Endless (feat. Aukai)\nDirk Maassen – What We Are\nErland Cooper – Linga Holm\nGary Schocker – No Clouds\nMax Richter – Mercy (Voiceless Mix)\nRobin Schlochtermeier – Foghorn\nThomas Bartlett – Multiflora\nmixcloud artwork – Zuma na Kalemegdanu (s omiljenom loptom koju aka već 4 godine)


Smijenjeni direktor i Upravni i Nadzorni odbor Zavoda u Pazariću\n'Hoćete li i nas vezati'\nVlada Federacije Bosne i Hercegovine na sjednici u petak u Sarajevu donijela je odluku o smjeni direktora, te Upravnog i Nadzornog odbora Zavoda za zbrinjavanje mentalno invalidne djece i omladine Pazarić, javlja novinarka Radija Slobodna Evropa koja prati sjednicu Vlade.\nSmijenjeni su direktor Redžep Salić, Upravni odbor Zavoda koji čini pet članova i to: Janja Milinković (predsjednica), Anes Kaleta, Saida Kastrat, Džana Kilić i Enisa Hodžić, te članovi Nadzornog odbora- Dalila Efendić (predsjednica), Mevlida Bandić i Ivana Bago.\nOmbudsmeni za ljudska prava posjetili Zavod u Pazariću\nSaopšteno je i da će Federalna vlada svu dokumentaciju o ovom Zavodu predati tužilaštvu.\nRečeno je da je odluka donesena nakon velikog pritiska javnosti i protesta održanih dan ranije poslije objavljivanja spornih fotografija na kojima se vidi da su djeca štićenici Zavoda Pazarić vezana za krevete i radijatore.\nVesko Drljača, ministar rada i socijalne politike u Vladi Federacje BiH izjavio je na konferenciji za novinare u Sarajevu kako Federalna vlada nije dobila zvaničan dokument o zlostavljanju djece u Zavodu za zbrinjavanje mentalno invalidne djece i omladine u Pazariću.\nOn je rekao kako se zahvaljuje zastupnici u Parlamentu Federacije BiH Sabini Ćudić što je objavila fotografije djece, ali da to nije uradila, kako je rekao, na etičan način.\n„Šokiran sam fotografijama. Treba temeljno preispitatati sve detalje i preduzeti mjere tim povodom. U cijeli slučaj se treba uključiti Centar za socijalni rad, inspekcije, ministarstvo unutrašnjih poslova i pravosudne institucije. Mora se utvrditi prava istina i od nje se ne smije bježati“, poručio je Drljača.\nNadležni ministar je rekao i kako Federalna vlada daje punu podršku na raščišćavanju stanja i utvrđivanja odgovornosti u Zavodu Pazarić.\nNekoliko desetina građana i u petak je održalo mirni protest ispred zgrade Vlade Federacije BiH u Sarajevu, gdje se održavala sjednica Federalne vlade.\nGrađani su na protestima ponovo tražili informaciju o tome ko je fotografisao djecu, kakva je situacija u Zavodu, kada su fotografije snimljene, te kakav je život njihove djece u Domu, a nakon što su objavljene šokantne fotografije djece vezane za namještaj i radijatore.\nGlas za spas djece u Pazariću\nPodsjetimo, prije dva dana zastupnica Naše stranke u Parlamentu Federacije BiH Sabina Ćudić prezentovala je šokantne detalje o tretmanu štićenika, a posebno djece u Zavodu za zbrinjavanje mentalno invalidne djece i omladine Pazarić.\nNa fotografijama pokazanima u Parlamentu vide se djeca vezana za namještaj i radijatore, nekima su ruke vezane iza leđa, a prema onome što je iznijela Ćudić, mnoga od njih čitav dan i noć drže se u takvom položaju.\nEU u BiH: Šokirani smo prikazima tretmana djece u Pazariću\nZbog toga su kod štićenika Centra zabilježene brojne fizičke ozljede i pogoršano psihičko stanje.\nZastupnički dom Parlamenta Federacije BiH zadužio je na sjednici u srijedu radno tijelo da u roku od sedam dana provjeri sve navode o stanju u Zavodu za mentalno zbrinjavanje invalidne djece Pazarić, kao i da prikupi nalaze svih inspekcija koje su do sada odlazile u taj zavod i o svemu tome obavijesti Zastupnički dom radi odgovarajuće reakcije.


Obeležen Svetski dan prve pomoći u Beogradu - promoter Boban Marjanović\nObeležen Svetski dan prve pomoći u Beogradu – promoter Boban Marjanović\nTanjug 11. septembra 2021. 20:05\nBEOGRAD – Prva pomoć je jedan od prepoznatljivih simbola organizacije Crvenog krsta (CK) za čije se pružanje preko CK godišnje u svetu obuči više od 14 miliona ljudi, a u Srbiji u proseku oko 25.000, saopšteno je iz Crvenog krsta Srbije (CKS) povodom Svetskog dana prve pomoći koji se obeležava danas.\nOve godine u fokusu Svetskog dana prve pomoći su školska deca a kako navode iz Crvenog krsta Srbije, deca u mlađem uzrastu tokom igre i svakodnevnih aktivnosti mogu da se nađu u situacijama koje ugrožavaju njihovo zdravlje, dok su u starijem školskom uzrastu rizici povreda vezani za intenzivne sportske aktivnosti, izlaganje rizičnim situacijma, učešće u saobraćaju i slično.\nU Crvenom krstu Sombor sutra akcija dobrovoljnog davanja…


Diplomirani primitivci, moralne i kulturne nule: Srpski pravnik surovo o današnjoj eliti! – KORONA online\nDiplomirani primitivci, moralne i kulturne nule: Srpski pravnik surovo o današnjoj eliti!\nPoluintelektualac je čovek koji je uredno, možda čak i s vrlo dobrim uspehom završio školu, ali u pogledu kulturnog obrazovanja i moralnog vaspitanja nije stekao skoro ništa. Bilo usled svoje urođene nesposobnosti ili zbog mana školskog sistema, on nije dobio podstrek za duhovno samorazvijanje.\nSlobodan Jovanović (1869-1958) bio je cenjeni pravnik, istoričar, književnik i političar nekadašnje Kraljevine Jugoslavije, čiji je značaj nemerljiv i danas.\nIz njegovog bogatog književnog opusa izabrali smo deo iz knjige “Jedan prilog za proučavanje srpskog nacionalnog karaktera”, pod nazivom “O poluintelektualcu”.\nOvaj tekst i danas tako verno slika našu bolnu balkansku stvarnost da ga sa zadovoljstvom prenosimo:\n“U novije vreme svedoci smo društvenog uspona ljudi koji imaju fakultetsku diplomu, ali im nedostaje čak i osnovna kultura i elemementarni ljudski moral.\nShvaćen u najpotpunijem i najizrazitijem vidu, poluintelektualac je čovek koji je uredno, možda čak i s vrlo dobrim uspehom svršio školu, ali u pogledu kulturnog obrazovanja i moralnog vaspitanja nije stekao skoro ništa. Bilo usled svoje urođene nesposobnosti ili zbog mana školskog sistema, on nije dobio podstrek za duhovno samorazvijanje.\nOn uopšte duhovne vrednosti ne razume i ne ceni. On sve ceni prema tome koliko šta doprinosi uspehu u životu, a uspeh uzima u “čaršijskom” smislu, dakle, sasvim materijalistički. S ostalim duhovnim vrednostima odbacuje i moralnu disciplinu, ali ne sasvim, jer prekršaji te discipline povlače krivičnu odgovornost.\nIpak, i u moralnom, kao i u kulturnom pogledu, on je u osnovi ostao primitivac. Neomekšan kulturom, a s oslabljenom moralnom kočnicom, on ima sirove snage napretek. Školska diploma, kao ulaznica u krug inteligencije, dala mu je preterano visoko mišljenje o sebi samom.\nU društvenoj utakmici taj diplomirani primitivac bori se bez skrupula, a s punim uverenjem da traži samo svoje pravo, koje mu je škola priznala. On potiskuje suparnike nemilosrdno kao da nisu živa bića nego materijalne prepone. On je dobar laktaroš – ovaj izraz prodro je u opštu upotrebu jednovremeno s pojavom poluintelektualaca.\nPretpostavimo da se u njemu probudila politička ambicija, i da je uspeo da postane ministar. Taj položaj mogao je ugrabiti samo kroz silno guranje i strmoglavu jagmu, i zato će smatrati da je to sada nešto ‘njegovo’. Iz te svoje tekovine ili, bolje reći, plena gledaće da izvuče što više ličnog ćara.\nBiće “korupcionaš”, ali neće biti sasvim svestan te činjenice: toliko će mu to izgledati prirodno i na svom mestu. Jedan poluintelektualac, kad je čuo da se govori o njegovoj ostavci, rekao je: Ko je lud da se odvaja od punog čanka?!\nNjemu je izgledalo nepojmljivo da se čovek ne koristi ministarskim položajem kao što bi bilo nepojmljivo da čovek kraj punog čanka ostane gladan. Politička ambicija jednog poluintelektualca zapravo i nije politička. Ona se sastoji samo u tome da se čovek kroz politiku obogati, i da na visokim položajima progospoduje. On ne zna ni za kakve više i opštije ciljeve. Tek kad poluintelektualac izbije na vrhunac političkog uspeha, vidi se kako je on moralno zakržljao.\nPored poluintelektualca koji je uspeo, postoji i poluintelektualac koji nije uspeo. Već pravi intelektualac, nezaposlen ili zapostavljen, gotov je opozicionar. Poluintelektualac u takvom položaju tim je opasniji što ne zna ni za kakve moralne obzire koji bi njegovo ogorčenje ublažavali…\nPoluintelektualac je bolesna društvena pojava, koja je obelodanila dve činjenice:\n1. Da kulturni obrazac predstavlja neophodnu dopunu nacionalnog i političkog obrasca, što se naročito oseća onda kada uticaj ta dva obrasca stane slabiti.\n2. Da škola koja se ograničava na davanje znanja, bez uporednog vaspitavanja karaktera, nije u stanju da spreči pojavu takvog društvenog tipa kao što je poluintelektualac.”\n(Posthumno izdanje, Vindzor, Kanada 1964.)\nPola veka posle ove Jovanovićeve britke analize, uviđamo se da diplomirani i poludiplomirani prostaci kakve je on oslikao, ljudi bez kulture i morala, vladaju našim javnim i političkim životom na svim nivoima organizacije društva.\nPitamo se šta treba da se desi da naše školske ustanove (a još više roditelji) opet vaspitavaju, a ne samo obrazuju decu, i da društvom vladaju ljudi kojima je vlast sredstvo postizanja javnog dobra i jačanja naroda iz kog su potekli, a ne sredstvo kojim će ostvariti ličnu korist i zaceljivati svakojake komplekse i frustracije.\nSEMJUEL BEKET O TAJNAMA\nDOGODILO SE NA DANAŠNJI DAN 24. OKTOBRA


F1Srbija | Red Bul ispred Ferarija i Mercedesa na završnom treningu\nRed Bul ispred Ferarija i Mercedesa na završnom treningu\nautor: Miladin Sudimac | datum objave: 21.10.2016.\nPomalo iznenađujući rezultat trećeg treninga. Ferštapen i Rikardo su postavili bolja vremena od vozača Mercedesa. Nakon prvog dela treninga, odnosno pre Verlajnovog otklizavanja u šljunak i izazivanja crvene zastave, vozači Mercedesa postavili su svoja vremena, a potom na samom kraju pokušali da poprave kvalifikacioni tempo. Međutim, loša taktika ih je ostavila bez pokušaja. Najpre je Rozberg u svom završnom pokušaju promašio krivinu i otišao preširoko van staze, a potom je i Hamilton hteo da napravi što veću razliku između njega i jednog od vozača Zaubera koji se nalazio ispred. Međutim, nije stigao da prođe kroz cilj pre isteka vremena za sesiju pa je i njegov brzi krug propao, te su se obojica našli iza Raikonena iz Ferarija koji je značajno popravio tempo u odnosu na prva dva treninga.\nFetel se našao na šestom mestu ali se krajem treninga požalio timu radio vezom na gubitak snage u petom stepenu prenosa. Ostaje nam da vidimo da li ga čeka nova zamena transmisije.\nSedmo mesto zauzeo je Hilkenberg iz Fors indije, ispred Botasa iz Vilijamsa i Batona i Alonsa iz Meklarena kojisu opet uspeli da postave vremena u prvih deset.\nJedanaesto vreme postavio je Perez iz Fors Indije, praćen Palmerom iz Renoa i Masom iz Vilijamsa. Kvjat i Sajnc iz Toro Rosa su na pozicijama 14 i 15. Sajnc je imao dosta problemna sa gumam na zadnjoj osovini. Prvo mu je pukla zadnja desna srednje tvrda guma, a potom kada je promenio set i montirao super meke probušila mu se zadnja leva guma.\nGutijerez i Grožan su malo popravili tempo zauzevši mesta 16 i 17. Iza njih je Kevin Magnusen u drugom Renou, praćen vozačima Zauber i Manora. Poslednjeplasirani Verlajn, koji je izleteo u pesak, uspeo je na kraju treninga da odvozi još dva kruga zahvaljujući upornosti mehaničara koji su pregurali bolid do boksa nakon incidenta.\n1. Maks Ferštapen Red Bul 01:36.766 16 krugova\n2. Danijel Rikardo Red Bul 01:37.032 19 krugova\n3. Kimi Raikonen Ferari 01:37.284 15 krugova\n4. Luis Hamilton Mercedes 01:37.483 12 krugova\n5. Niko Rozberg Mercedes 01:37.784 10 krugova\n6. Sebastijan Fetel Ferari 01:37.894 8 krugova\n7. Niko Hilkenberg Fors Indija 01:37.948 17 krugova\n8. Valteri Botas Vilijams 01:38.188 16 krugova\n9. Dženson Baton Meklaren 01:38.212 14 krugova\n10. Fernando Alonso Meklaren 01:38.452 13 krugova\n11. Serhio Perez Fors Indija 01:38.512 16 krugova\n12. Džolion Palmer Reno 01:38.528 14 krugova\n13. Felipe. Masa Vilijams 01:38.607 15 krugova\n14. Danil Kvjat Toro Roso 01:38.691 16 krugova\n15. Karlos Sajnc Toro Roso 01:38.710 6 krugova\n16. Esteban Gutijerez Has 01:38.939 13 krugova\n17. Roman Grožan Has 01:39.097 13 krugova\n18. Kevin Magnusen Reno 01:39.105 14 krugova\n19. Markus Erikson Zauber 01:39.239 14 krugova\n20. Felipe Nasr Zauber 01:39.509 14 krugova\n21. Esteban Okon Manor 01:39.771 19 krugova\n22. Paskal Verlajn Manor 01:41.427 7 krugova


Ovo su najpopularniji kursevi iz kozmetike i nege - naučite ih i vi | Novosadski informativni portal 021\n08:31 > 08:31\n"Self care" postaje samo popularniji i nema boljeg trenutka za naučiti novu veštinu u oblasti nege kože i kozmetike nego sada - za lične ili za profesionalne potrebe.\nBilo da vas zanimaju tehnike održavanja mladolikog izgleda, profesionalno šminkanje, manikir, tetoviranje ili druga veština, gotovo sve što možete da poželite nalazi se u bogatoj ponudi kurseva Akademije Oxford.\nNa vama je samo da izaberete neki od skoro 50 kurseva koji su u svakom trenutku na raspolaganju zainteresovanim polaznicima. Mi vam predstavljamo šest veoma popularnih kurseva, a koji vam garantuju posao, ukoliko vas zanima baš taj put.\nBilo da je u pitanju svakodnevna šminka za posao ili za posebnu priliku koja vam je veoma bitna, više nije potrebno da plaćate profesionalne šminkere. Naučite da se šminkate sami.\nProfesionalci u ovom zanatu i veštini polaznicima će detaljno objasniti sve u vezi sa tehnikama šminkanja - šta prethodi dobrom nanošenju šminke, koji alati se koriste i najbolji su za određene prilike, kako se alati i šminka održavaju i koja šminka najbolje odgovara određenoj osobi.\nSvu šminku i sav alat obezbeđuje Akademija Oxford, a na vama je samo da se prijavite i počnete da učite od najboljih.\nKurs će vas pripremiti za brzo i profesionalno šminkanje na svom licu, pritom vas upoznajući sa karakteristikama koje vas čine jedinstvenim i na koji način da ih naglasite. Kad naučite šta se na vama ističe, manje ćete brinuti o mogućim nedostacima.\nKompletnu edukaciju u pomenutim oblastima dobićete u 240 sati profesionalne obuke za manikir, pedikir i nadogradnju noktiju.\nReč je o ozbiljnom kursu koji se sastoji iz teorijskog i praktičnog dela, sa polaganjem završnog testa i dobijanjem validnog sertifikata koji je priznat u Srbiji i van njenih granica. Ova obuka omogućiće vam da se zaposlite kao profesionalac ili da otvorite sopstveni salon i pružate najkvalitetnije usluge svojim mušterijama.\nNaučićete kako se održava alat s kojim se obavljaju manikir i pedikir, kako se pravilno obavljaju manikir i pedikir, važnost sterilizacije alata, brigu o noktima i zanokticama, saniranje eventualnih problema koje može da sanira profesionalac koji nije medicinski radnik, kao i rad sa mušterijama.\nUz stalni rast popularnosti gel lakova, znanje koje ćete dobiti pohađanjem ovog kursa primenićete bez problema za bilo koji stil koji mušterija bude tražila, a uz malo kreativnosti u radu - zadržaćete svaku mušteriju i dobićete mnogo novih.\nŠminkanje sopstvenog lica i tela je jedno, a šminkanje drugih na profesionalan način je sasvim drugo. Zato postoje stručne obuke, a u Akademiji Oxford savladaćete sve tehnike profesionalnog šminkanja za tri meseca.\nKao i u slučaju kursa za samostalno šminkanje, sve rekvizite, alat i šminku obezbeđuje Akademija Oxford. Na vama je da budete hrabri i opredelite se za karijeru profesionalnog šminkera, koja će biti samo popularnija.\nObogatite svoje talente iz umetnosti tehnikama profesionalnog šminkanja i svaka mušterija će iz vaše stolice ustajati zadovoljna.\nNakon obavezne teorije i prakse, sledi završi test i najbitniji papir koji ćete imati, a to je sertifikat o položenom stručnom, akreditovanom kursu za profesionalnog šminkera u Srbiji. Sertifikat će vam dobro doći i van granica zemlje, pa slobodno razmišljate o novim prilikama i avanturama.\nTakođe, ukoliko se već bavite profesionalnim šminkanjem, obezbedite sebi sertifikat kao dodatno "oružje u arsenalu" i dignite svoj biznis na viši nivo.\nObuka za upotrebu PRP\nBorba da se sačuva mladolik izgled nije još uvek izgubljena - tu je moćni PRP tretman koji, jednostavno rečeno, podrazumeva upotrebu sopstvene krvne plazme, a konkretno trombocita, za obnovu ćelija.\nBenefiti PRP tretmana su već dobro poznati budući da se ovaj tretman praktikuje širom sveta godinama unazad. Postaje sve dostupniji mnogim ženama i muškarcima, pa raste i popularnost tretmana.\nZnanje i iskustvo iz praktikovanja PRP tretmana polaznicima ovog kursa Akademije Oxford ne prenosi bilo ko - bitno je da učite od najboljih i to od lekara specijalista dermatovenerologije.\nU samo jednom danu, uz veliku posvećenost i pažnju, savladaćete PRP metodu i uspešno je praktikovati na klijentima za koje postoji osnov da budu tretirani. PRP je bezbolna, efikasna, minimalno invazivna metoda koja je savršen izbor za osobe s određenim problemima poput akni i ožiljaka od akni, hiperpigmentacije i bora, a vi ćete im pružiti svu pomoć koja im je potrebna.\nKurs i obuka primene mezoterapije\nPolaznici ovog kursa imaće priliku da pohađaju specijalizovani seminar i praktičnu obuku za savladavanje mezoterapije. Stručno obučavanje je neophodno budući da je reč o tretmanu kože, najvećeg ljudskog organa i da nema mesta za pravljenje grešaka.\nNastavni deo kursa možete da polažete individualno ili grupno, a sve tehnike ćete naučiti i usavršiti u nekim od najboljih profesionalnih klinika ili kozmetičkih institucija koje uspešno praktikuju mezoterapiju.\nMezoterapija je izuzetno individualna tehnika rada sa klijentima budući da podrazumeva upoznavanje kože svakog klijenta ponaosob, detaljno i precizno. To je neophodno kako bi se uočila najbolja kombinacija vitamina i kiselina koje će biti aplikovane na koži, a koje će dati željeni efekat.\nIako je reč o minimalno invazivnom postupku, nisu svi kandidati za mezoterapiju i nisu svi delovi tela pogodni za tretman - zato je na vama da naučite od najboljih i da primenite znanje na svom profesionalnom polju uz pomoć Akademije Oxford.\nUpoznajte se sa svim kursevima i obukama u ponudi Akademije Oxford i unapredite svoja znanja i veštine već od danas.\nKontaktirajte Akademiju Oxford na način koji vam odgovara OVDE ili posetite ustanovu u Novom Sadu na adresi Trg Marije Trandafil 14 radnim danima 08h - 20.30h i subotom 09h - 14h. Za sve informacije pozovite 021/30-08-121.


JOŠ JEDAN ORJENSKI ĐIR ZA PAMĆENJE - Turistička organizacija Herceg Novi | Zvanična prezentacija grada | Herceg Novi\nJOŠ JEDAN ORJENSKI ĐIR ZA PAMĆENJE\nby TOHN ADMIN - 09/10/2018\nKomentari su isključeni na JOŠ JEDAN ORJENSKI ĐIR ZA PAMĆENJE\nViše nego uspješno u prošlu subotu na Orjenu je po četvrti put ordržana trail trka ORJENSKI ĐIR. Poslije višemjesečnog rada na stazi i promocije trke i planine Orjen uspješno je odrađen posao i ovaj put. Iako je sedmicu prije trke najavljivano nevrijeme na Orjenu nije se odustajalo od organizacije. Kontrolni punktovi su bili na 8 mjesta tako da se u svakom momentu znalo gdje se ko od trkača nalazi. Iako veliki broj, odnosno preko 20 prijavljenih trkača zbog najave nevremena nije došlo, toga dana na Orjenu bilo je prilike da se vide trkači iz sedam zemalja: Bosne i Hercegovine, Hrvatske, Rusije, Srbje, Slovenije, Ukrajne kao i takmičari iz Crne Gore. Na obje trke odnosno na Veliki i Mali Đir startovalo je 77 takmičara. Na Velikom Điru je startovalo 57 takmičara od kojih je 49 završilo trku i koji će po prvi put u Crnoj Gori biti bodovani bodovima Svjetske Trail Running Asocijacije odnosno sa 2 ITRA boda. Na Malom Điru je startovalo 20 takmičara a troje nije uspjelo je da završi trku. Na kraju sav trud NVO „Orjen Outdoor-a“ uložen u predhodnim mjesecima bio je nagrađen i idealnim vremenom za održavanje jedne trail running trke.\nNa Malom điru prvo mjesto je osvojio Evgeni Šipilov iz Rusije sa vremenom 2:11:51.5 , drugi je bio naš Novljanin Boris Kosović sa vremenom 2:17:53.5 dok je treće mjesto zauzeo Dalvin Kadirić iz Bosne i Hercegovine sa vremenom 2:25:07.1. Kod žena na Malom điru prva je bila Spomenka Perišić iz Bosne i Hercegovine sa vremenom 2:31:53.3 druga je bila Ivana Momčilović iz Srbije sa vremenom 2:40:45.2 dok je treća bila Ruskinja Olga Kot sa vremenom 2:41:41.6.\nNa Velikom điru u veoma jakoj konkurenciji tijumfovao je Antonije Kijanović iz Srbije sa novim rekordom staze 4:18:44.5 drugi bio dosadašnji rekorder Dane Krstulović Opara iz Hrvatske sa vremenom 4:21:47.1 dok je treći bio Vladimir Kot iz Rusije sa vremenom 4:37:40.4. Kod žena smo imalu najbolje trkačice trenutno u regionu a najbolja među njima je ipak bila Slovenka Eva Tušar Suhadolc sa vremenom 4:48:19.0 druga je bila najbolja Srpkinja Snežana Đurić sa vremenom 5:06:01.6 a samo sekund iza naša Miluša Bošković sa vremenom 5:06:02.8\nUtisci svih takmičara su bili da nikada nešto teže, zahtjevnije ali i ljepše nisu trčali i da će se svakako opet vratiti na Orjen što organizatorima daje zadatak da budu još bolji naredne godine. Pripreme su već u toku a jedan od planova je da se trka prenosi i LIVE tako da će se trka moći gledati bilo gdje na svijetu.\nGeneralni pokrovitelj bila je Turistička organizacija Herceg Novi, a trku su podržali višegodišnji sponzor i prijatelj trke LAZURE Marina & Hotel, ekipa službe zaštite Herceg Novi, pogranična policija, komunalna policija, preduzeće Vodovod i kanalizacija, Vinariji Savina, Suplement store Montenegro i Red Bull Montenegro, Orijentiring savez Crne Gore, Reklame Svijet, Konoba Gušti, GBT Banja Luka, Agencija za zaštitu i razvoj Orjena, Planinarskom Klubu „SUBRA“, te brojni volonteri.


Vujović: Srbiji treba 350 postrojenja za preradu otpadnih voda | Novinska agencija Beta\nZELENA-SRBIJA | 08.06.2021 14:30 > 08.06 14:30\nMinistarka za zaštitu životne sredine Irena Vujović izjavila je danas da je Srbiji neophodno više od 350 postrojenja za preradu otpadnih voda i 10.000 kilometara kanalizacione mreže, kao i da postoji preko 2.500 divljih deponija koje su identifikovane.\nOna je na regionalnoj konferenciji "Tranzicija ka zelenoj ekonomiji", u organizaciji Smart Kolektiva, istakla da su najveći problemi u oblasti zaštite životne sredine aerozagadjenje, otpadne vode i upravljanje čvrstim otpadom.\n"Zahvaljujući kreditnim linijama Razvojne banke Saveta Evrope radiće se 27 fabrika za preradu otpadnih voda, reciklažni centri u osam regiona kojima će gravitirati 50 opština u Srbiji", rekla je Vujović.\nPrema njenim rečima intenzivno se radi i na zameni kotlarnica širom Srbije na prihvatljivije ekološke energentne, kao i na pošumljavanju, što dovodi do poboljšanja kvaliteta vazduha i zdravlju ljudi.\nGovoreći o Zelenoj agendi za Zapadni Balkan, Vujović je napomenula da ona pruža jasan pravac kome ovaj region teži, dodavši da je započeta analiza Deklaracije iz Sofije i utvrdjivanje aktivnosti koje su neophodne kako bi se ona sprovela.\n"U toku je formiranje radne grupe za implementaciju Zelene agende koja obuhvata predstavnike 18 institucija u Srbiji, čiji je zadatak da je što bolje integriše sa nacionalnim ciljevima i samim procesom pristupanja Srbije EU", objasnila je ministarka.\nVujović je podsetila i da je rebalansom budžeta limit Ministarstva životne sredine povećan za četiri milijarde dinara, što je povećanje od 50 odsto.\nMinistarka za evropske integracije Jadranka Joksimović kazala je da je u zaštiti životne sredine neophodno partnerstvo na svim nivoima jer je to oblast koja se tiče svih gradjana.\nPrema njenim rečima nova metodologija pregovora sa EU je identifikovala klaster četiri koji se odnosi na Zelenu agendu, digitalizaciju i održivu povezanost.\n"Uspeli smo da pripremimo ceo ovaj klaster, što je važan signal sa naše strane da smo ozbiljno ušli u promene", istakla je Joksimović.\nOna je dodala da je Srbija u okviru EU finansijske podrške IPA 2 sprovela značajne projekte koji su povezani izmedju ostalog i sa oblastima životne sredine.\n"IPA 3 inicijativa je naslonjen na ekonomsko investicioni plan za Zapadni Balkan, koji je takodje opredelio značajna sredstva za sve u regionu, po projektima vezanim za zelenu transformaciju", navela je Joksimović.\nŠef delegacije EU u Srbiji Sem Fabrici izjavio je da zelena tranzicija ima veze sa uskladjivanjem i menjanjem politika, promenom strategije ekonomskog razvoja, uključivanjem različitih sektora, te sa mnogim procesima koji su vezani za evropske integracije.\n"Jedna od ključnih tački u zelenoj tranziciji je doprinos obnovljivih izvora energije koji donose energetsku efikasnost", naglasio je Fabrici.